Anjo todo’ punna takbangkaki, naiki appa’ kali emosita, atau 400 perseng. Punna anjo gakbangka bajikji, kamma tiba-tiba gupp hadiah, bajikji, naik tongi rannua sikura perseng, mingka punna anjo niguppa takbangka kodia, odendee pakrisikna anjo nyawayya. Manna mamo biasa anjo pakkasiak takbangkayya kodi bage sipakrua tau kakma tau niaka garring doke’na, mingka punna takbangka nasabak niak tau sareki doek atau hadiah tiba-tiba, artina takbangka bajikji anjo iyya. Biasa anjo tena kulle nikaluppai lalang siallo, paling siminggu pi nampa kulle nikaluppai. Punna guppaki hadiah tiba-tiba, ni nawa-nawa tojeki anjo mukona sanggenna sikura ngallo. Biasa todo’ attambai anjo pakkasiak sannanga, sayanga, ri tau sareangki hadiah, apalagi ounna tau toata atau bayuangta sareki.


Mae ri sipakrua taua momen ulang tahun iareka attambahna usiana sekre tah iamiantu hal yang parallu ni rayakan. Biasan anjo tau ulang tahun angguppa kejutan battu ri tau terkasihna. Hal kamma mi anjo na lakukan battu ri keluargana bapak lalang ri vidio viral, paraia akkumpuluk ri dallekangna kamarna manggena untuk assare kejutan. Lalang vidio akborong-borong ri dallekangna kamarakna maggena, sala sekre na annak-galak piring dumpi siagang liling akrinra ri tompokanna, sala sekrena akdekdek pakkebuk siagang na kiok-kiok bapakna. Nai langsangka manggena langsung takbangka anciniki keluargana ammentengi ri dallekang kamarakna assarei kejutan. Sangking takbangka na ia langsung akgora, rupanna luarbiasa ejana sabak takbangka ni sare kejutan.


Riolo ku ngai sigea siagang mantan pacarku. Anjari siapa kalima tena na baku akkana. Niak allo agangku ammantang rampi balla na anjo mantan pacarku, na pawwanga punna tappu ma kah siagang anjo ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma.


Punna battu ri pangalaman nakke apapung bentukna tena niak anjari patokan, punna rasanna iamiantu rasa tena na enak singkamma bau manyere cera’, bau jappo’ iareka bau bankai, bau mutung, bau-bau maraenganna niaka na parek kalengta tena na nyaman. Biasana sosokna iamiantu sosok yang negatif, niatna paraia battu ammangei katte kulle niak nia’na anu kodi.
Sementara punna bau niaka ni ara’ iamiantu bau yang enak, singkamma bau melati, bau bunga setaman, bau cendana iareka bau-bauang kayu toa, bau kasturi pokokna bau-bau yang enak na nyaman lah (tania bau parfum berlebihanga nah, anjo ia anak tetangga erok sigappa cewe’na), biasana bau wewangian anne iamiantu petanda battuna entitas bajik, biasana khodam nenek moyang (leluhur) iareka jin bajik angngerang pesan mae ri kasalamatan/kabajikanta.


Sebenar na anne otokritik ki kulle kaleng kaleng ku ja todong. Punna mae ri sekre tau antu niaka privilage na antu teai kana anu ketersinggungan, mingka mae ri golonganantu kuranga privilage na, jelasankana anjo mi ketersinggungan. Misal kan mi toh, Republik Rakyat Tiongkok. Katte ni kritik ki, kulle kapang ni pikkirik anjo hal ka teai ji anu ketersinggungan kah tena ja na niak singgung SARA (menurut na perspektif ta anne nah). Mingka mae ri iyaa, ni singgung na antu sistem pemerintahan na Republik Rakyat Tiongkok, arti na ni sinfirik ki todong budaya iyaa. Kah sistem budaya na iya, kulle arti na sistem politik, sistem ekonomi, siagang sistem gaya hidup na iyaa.


Punna katte takkulei ki pammopporangi kaleng ta, katte parallu ni relakan ngaseng anjo. Kulle jari, anjomi memang anu tena kulle ni pammopporang. Ki relakangi anjo arti na ki kaluppai mi ngaseng anjo pikrasa kecewa yaa lalang kaleng ta antu lekba ka mo ni parek, teai kaluppai sala salang ta riolo. Silagin na katte sadar jaki, antu anu lekba ka mo ni parek anjari anu takkulei mi ni pammopporang, arti na katte harusuk ni hindari apa apa kulle anjari ni ulangi anjo sala salah ta riolo. Katte kulle lappasak battu mae ri masa laloa, teai ki menghindar punna niak tau appau kana antu tena yaa bajik battu ri kau, kah anjo fakta, katte tena na kulle kecewa siagang tena na kulle ki larro.


Cemas ka nampa mallak mallak ka todong, kulle ka anne nilai ku ni tarima ji? Kulle ka nakke ni suro ka ulangi ulangan ku? Hape ku nakke erok ni sita tena? Anjo ji nakke ku pikkirik iyaa. Mingka lekba na anjo nakke ku sakring biasa biasa ji. Nakke lekba ni isseng ambuka hape wattu ku ujian. Wattu na anjo nakke sementara searchinga ri Google jawaban nampa tena ku sadari tena ku perhatikangi pengawas na. Anjo pengawas na tiba tiba ak gora “Heh kau, apa antu nuparek?!” nampa na battui ka, na kutaknanga kana “Erok kertasak ujian  nu kah atokah hape nu ku allae?” . Dari pada ku ulangi anjo nakke ku korbangkan hp ku.


Kesha Ratuliu kinne teanangmi issedek anak maka ruana, appa’ bulangmi teanang. Anne baine umuruk 24 nakua takbangkai wattunna na isseng kua teanang mi issedek. Mingka manna mamo takbangkai, sannang tongi ka la ruami anakna. Takbangkai, takkallasaki nyawana nasabak nampai lekbak manak sikura bulang laloa, cakdi kijai pole anakna sekrea. Mingka punna nisareangi ri Karaengata’ala nassami rannui. Apalagi jai tau erok anak kingka tala nisarepi ri Karaengata’ala. Nakke tala palakka mingka nisarea njari parallua assukkuruk. Pakkasiakna iyya tenaja na maraeng dudu siagang teanangna rioloa. Nakanana ji kua lakbi libai mangngang anne daripada rioloa, nasabak niak todo’ beja’-beja’ kuparutusuk kapang njari kamma injo. Mingka bajik-bajik ngaseng ji iyya.


Anne niak tips punna sanging kodi nyawata nasabak niak tau nangai alle jama-jamangta ri kantorok, sollanna anjo kodi nyawayya tena anjari garring ri kalengta. Pertama ki cinik-ciniki mi rolo’, punna sikaliji tenaja nangngapa kapang, mingka punna pinruang atau pintallungmi, paralluki akjamma’ ri bos ta sollanna tenamo nagaukangi kammayya anjo issedek. Maka rua, teaki maki bati-bati anjo agangta, nasabak na issengi kalengna kua tala ningai nasabak biasai ngalle jama-jamangna tau maraenga. Punna na issengi kalengna, nga’ngalik tonji anjo ri katte. Maka tallu, pauangi agang bajikta atau bos ta langsung antekamma anjo taua na alle jama-jamangta sollanna anne agangta kullei nasinggung nampa bos ta kullei nasare tegurang ka kodi sipakna, parallu nipabajiki sollanna bajiki hubungang ri kantoroka.


Anjo ri wattua nakke sementara teanang, yang kondisina tassinampe eroka sede mae ri Wc. Siagang niak sekre kajadian tamae macet siagang nakke tenamo ku kulle antahan ngi, apalagi punna bangi siagang kondisi ri anjoeng ri rammang-rammang.
Ri wattu nakke mengantri ri dallekangna wc, nakke berusaha ampasala pandangan kodiku tentang Wc umum, berusaha tena ku bayangkan antekamma daripada sallang pakrisik. Hihihi..
Wattunnami ambani pakkebu toilet nakke ancinik lampu ri setiap ruanganna mate. Lalang atingku nakke assukkuru, sabak pasti niak loe pemandangan mengerikan lalang anjoeng, jari punna mate lampuna supaya na kurangi paccinikku lalang.
Mangking ambani nakke ansadari, pakkebu wc na tena na kulle nitongko’! Jari antamakki, haruski ka’bala annahan siri’ ka sabak pakkebu tassungke. Jari loe tau ammoterek tena na anjari antama ri wc.


Punna lanyya' ki HP a nia' inji saweang angappai HP a. Nia' pirangna anne tipsna angappa HP lanyya'. Makase're, anne ribackupki rodong softwarena anjari jika tena riingankan anne terjadi ri HP A lanyya'ki kullei rigappa. Makarua, ammake aplikasi Find My Device anne kullei nagappa peta siagang lokasina anne keberadaanna anjo HP a assala' anne HP tena na mate. Makatallu, anne ammake Cereberus, anne aplikasia kullei nacakkoi alarmka, napacinikangi pesanga ri appasulu', siagang akses ri kamera dallekangna anne kullei naale gambara'na punna rilukkaki HP na. Makaappa', anne ammake aplikasi LIFE 360 anne kullei ripake siagang pammantangang siagang aganga. Anjari punna HP A lanyya'ki kullei ri lacak ammake HP na agangna siagang pammantanganna.


Panipuang hadiah ri Instagram loe terjadi ri kammayya anne, tena na sikdi tau anjari korban mengaku rugi doek tnai ratusan sakbu sanggengna jutaan rupiah. Kamma mi anne sanna merugikan sipakrua pakarena sosial media. Sabagai informasi, kana anne hadiah online iami antu sala sekre langka poromosi biasa na gaukang toko online untuk perkenalang merek siagang panambah tau ampinawangi akun sosial mediana. Hadiah online, biasa ampabattui mae ri tau maraenga iami antu tau terkenalka ri sosial media, akun perusahaan, biasa na parek siagang iming-iming hadiah singkamma doek tunai, hp, baju, jam tangang, siagang barang berharga maraenganna.
Mingka, sipakrua tau niak ansalagunakang anne hadiah online untuk annipu tau maraeng ammake cara transfer riolo untuk alasang administrasi siagang ongkos kirim iareka pajakna na maraenganna


Nampa 5 menit kulleji ri gappa anjo hpku ri bandaraya. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya, anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na


Nakke teai kana tena ku kulle larro, mingka memang tena ku erok. Apa beng ni parek larro larro punna kulle jaki santai? Pelak pelak tenaga ji. Nampa toh, punna ni kalarro ki ri tau lainga, nakke sannang ja teai kah mallak ka. Justru nakke ku tahangi barak tena ku minawang larro larro todong, nakke tena ku erok singkama anjo taua. Kah asli na nakke memang gampanga larro mingka nakke ku issengi tekamma nakke punna larro ka jari bajik punna sannang ma. Tena ku erok pakrissi nyawana taua ammake larro ku. Asli na anjo punna erok ki larro larro antu gampang ji. Yahh larro larro ji anjo taua pasti kulle tongji larro larro punna tak pancing mi.


Anjo tau toana ia rua nakkuk tommi nasakring nasabak siapami sallona, attaung-taummi tassicinik anakna, taena tong nalanngeek kareba na tau toana sanggena nyassala.Apaji na niakmo sekre wakttu na nakunjungi mange natoak anakna, battuang angkana kalauki ri butta Jawa lanngagangi sicinik anakna. Battue angjoren ri tampak pammantanganna anakna akkutaknangmi ri pambantuna angkana, ”Anrini kutaeng ammantang anjo nikanaya Pak Ahamak? Nakanamo pambantuna, Iyek anrinni.Nakana seng tau toana, Pauang sai bedeng I lalang angkana niaki ammatta siangang manggeta erok anngagangkik sicini'.Apaji namaemok nipauang. Battue antama nipauang tommi manuruk p anjo tau toana. nakanamo anjo Pak Ahamak ri pambantuna, Pauangi anjo taua I pantarak angkana tenamo nakke manggeku tena tommo ammakku, sallo ngasemmi matena.


Nakke biasa ka ni erai apparek konten siagang agang agang sikamarak ku, memang iyaa bellai labbi jai niisseng kah pribadi na pakakkalak ki nampa tampo tampo ji. Nakke sannanga siagang iyaa kah katte sanging saling support ki, nakke ku punnai kekurangan kamma tong mi anjo yaa, katte saling ni isi kekurangan ta anjo, tena na jaii katte kulle ni bagikan tekamma nakke ku bantui iyaa ri boko na layarak na atokah sebalik na. Sedih na, memang posisi ku nakke biasa ka ni erai kulle kolaborasi, nakke mi antu tau introvert appilajarak inji ka, nakke kulle ka kolaborasi siagang jai tau, mingka memang anjari perantau ri Jakarta.


Na kana Andmesh na pakamma jai kelong ku pasulu anjari karya baji’ ku na bantu tonga daeng-daeng senior pakelong ku na kulle ku gappa anjo penghargaanga sannang na nyawaku. Manna ku le’ba mi gappa anjo penghargaan Best Artist Asia taung 2019 ri Korea Selatan. Na kana Andmesh erokku tarrusu’ pasulu kelong na jai tau ngai kelong-kelongku na ku pikkiri’ tau ngaseng na le’ba ka na dukung bellayya inne. Riolo na Andmesh Kamaleng minawangi anjo ajang pa’boya bakat arenna Rising Star Indonesia taung 2016-2017 na assulu anjari juara se’re. Teai mi rahasia poe punna anjo pakelong arenna Andmesh Kamaleng pakelong baji’ ka battu rawai na kullei anjari pakelong lompo.


Punna niak burakne battu ri pantarangang Sulawesi selatan erok ambuntingi baine ri Sulawesi selatan kususna ri Mangkasarak, niak parallu ni isseng kanayya niak sekre adat siagang budaya. Iami antu Uang Nikah. Uang nikah lalang bahasa mangkasarakna iami antu Doek Panaik, iami anne sala sekre parallu lalang tradisi Pakbuntingang ri suku Bugis-Mangkasarak. Doek Panaik iami antu doe battu ri pihakna burakne a untuk ambiayai pakbuntinganna pihak baine a.
Loe tau salah artikang doe panaik assingkamma sunrang lalang pakbuntingang, padahal, manna assingkamma battu ri calon bunting burakne mange ri calon bainena, panaik siagang mahar rua kawajiban parallu na siapkang calon bunting tau Bugis-Mangkasarak. Ni kana uang panaik battuangna untuk ambiayai sikuntung kaparalluangna calon bunting baine.


Jarum indikator na anjo na tunjukkangi tekanan angin na ri tabung na rem na kah anjo truk ka atau bus na tena na ammake minyak ri sistem ak rem na. Tabung na rem na tena na kulle kurang battu ri satanga nah. Nakke lekba beberapa kali ku alami anjo blong rem nampa paling parah wattu ku nakke ku erang anjo truk tronton ka,, niak beberapa oto ri muko ko , anjo wattua nakke ammikkirik ja tekamma cara na barak tena na sanggeng na kanre korban nyawa anjo cukup nakke mo bawang anjari korban kah anjo truk ka ku eranga erna na kulle ni pake rem na kah niak bocorok ri katup angin na.


Punna tongkok bulangi, niak nigaukang pappileang pajama teladang, ri kantorokna Umar. Inau paling bajik jamanna ri anjo bulanga ia langguppa penghargaan. Wattunna niumumkammi anjo guppayya penghargaang, arengna Umar nisa’buk. Takkallasaki nyawana, tena nasangkai kua ia issedek la guppai anne bulanga, nasabak bulang laloa lekbakmi ia guppa. Njari Ann, bos na mange najamaki Umar nampa napaui kua ia kinjai guppa penghargaang nasabak tenapa pajama maraeng betai, punna bulang anne sallanga, bajik kinjai jama-jamangna, kulle ia mi issedek’l angguppa. Sannangi nyawana Umar, sanna’ rannuna nasabak punna guppai penghargaang, loe issedek bonus naguppa, kullei naboli’-boli’ anjo bonusna untuk doek panaik punna eroki bunting salla’. Mingka napasulukji rolo’ sakka’na manna sikekdek sollanna barakkaki anjo dalle’ naguppayya.


Teknik penerbangan antu wattu ta naik kappalak rikbak, biasa ki sakring anjo kappalaka ni naiki yaa mikkirik napakamma tubulensi udara? Nahh punna ri teknik penerbangan niaknikana kuliah aerodinamika, mingka ri katte niak nikana hidrodinamika. Bedana katte ni pilajarri tekamma arusuk na jeknek ka teai anging, Iyaa teorina singkamma ji. Sekrepi poeng, Teknik mesin sala sekre na jurusan teknik paling toa, Mekanika iyaa mi antu nikana mata kuliah kulle mi ni pelajari ri ngaseng cabang na teknik lulusan teknik mesin siagan kelautan biasai sigappa ri bidang static, misalna oli / gas pipeline. Kibayangkang mi tekamma sessa na. Anne nampai luarak na, teai pi lalang . hmm nyamang ji iya.


Baju botting ta ku pilih anjo warna na biru navy, cocokki ri campuri siagang baju adat na bugis mangkasara. Jam 10.00 bari’ basa’ na battu maki siagang bijang ta ri sambu’ ammakku na ri sareang poeng erang-erangku ri bijang ku. Pak Penghulu battu tommi ri balla pa’nikkaki’. Wali nikah ku anjo purinangku, ka bapakku mate mi rua bulang lalua. Tena sallo, le’ba ta ri sareang pappasang’ bunting beru na doa-doa agama ta ri ti’gala mi limang na penghulua na ri mulaimi akad ta. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng. Nakke ri kamara’ ka siagang agangku langsung tong akkana alhamdulillah, dumba-dumba nyawa ku tena ku sangka akhiri na anjari baine ta ma.


Anjo kanre kanreanga umum na anjari bari kah pertumbuhan na mikroba pembusuk na singkamma ragi, jamur, atokah bakteri. Mikroba ak kambang biak ki mae ri kanre kanre nampa na hasselekangi zat tertentua antu na ubah ki warna na, tekstur na, siagang bau na. Anjo ngaseng jenisik na kanre kanrea anne na punnai daya tahan antu beda beda yaa mo. Niak kanre kanre antu tahan nga selama na allo allo bahkan niak sanggeng na ulang ulang singkamma keripik siagang kanre kanrean lalang kaleng. Mingka memang niak tong antu kanre kanreang kulle bari kurang mae ri 24 jam singkamma santan ato kanre kanreang niaka santan na.


Niat untuk assare kejutan anne kulle ni gaukang siagang cara sederhana, singkamma apparek kolase foto angka. Anne kejutan kulle ni lakukan siagang cara gampang. Carana iamiantu katte parallu menyiapkan loe loe foto lekbaka ni cetak. Punna lekbakmi, foto-foto sumpaeng ni susun membentuk angka. Angka ni pareka iamiantu umuruk na anjo tau eroka ni sare kejutan. Anne carana kulle ni lakukan ri media apapung, biasana ri rinring. Cara supaya katte kulle assare kejutan, parekki ri rinring kamarakna, jari ia pasti takbangka punna battui iareka antamak ri kamarakna. Salaing apparek kolase foto angka ri rinring kamarakna, katte poeng kulle antayangi ri kamarak na siagang ang-ngerang dumpi ulang tahun di padongkoki liling pasti sannak rannu na mi nakasiak.


Accala mae ri batang kale tantuna niak dampak mae ri pikkiranna sekre tau ni calla-callayya. Apalagi anjo battu ri tau ambani ta iareka malah battu ri bija kalengta. Singkamma curhatan sekre baine tenapa na sallo anjari viral ri media sosi. Sekre warganet apparek postingan bonena carita pangalamanna angguppa callang mae ri kalengna battu ri sianak kalengna. Lalang unggahanna ri akun Twitter @dahllians_ ia ampacinikang tankapan layar caritanna siagang kakang na anjo. Anne kakang na sementara na komentari sekre postingan foto ia bagikan siagang akkana kalengna assisala siagang urang-urang na niaka lebih gammarak tanjakna. Baine ni kanayya Dahlia Annisa anjo langsung na paingak kakang na kana anjo komentarna menyinggung ating na.


Wattuna mae ri mall nakke ammake kemeja warna gauk siagang rok sikulantu' le'leng longgara' nakke mae ri mall siagang tau toaku. Anjo ri mallka maroa'ki pengunjungna, nakke siagang tau toaku mempo rinjo, nasaba' manggeku tena nangai maroa' anajri ammake headseatki anjari nakke accini-cini tau rinjo. Nia' pengunjung mallka rinjo nacini' kalengku sawe naeroki nomoro' hpku nasaba' nacini' rupangku singkamma bule labbi toami, soala'na nakke keturunan bule, boasana anjo anak-anak buleka labbi toai ribandingkan anak-anak asia. Nakke langsung alihkan matangku, rinjo maroa'ki posisina, taua rinjo mempo ngaengi tapi anjo bura'nea baraniki. Anne cowoka sipatallu, herangna anjo agangna fokuski siagang band siagang Hp na. Makatallu anne tena abbicara se're sama lainga. Nasaba' anjo nakke trauma siruntu' siagang bura'ne


Nakke battu ku ca'di sanggeng ku lompo anne ku musuh dudui anjo meonga. Angngapa kulle kamma anjo, ka tena ku ngai punna tattai sembarangangi ri balla ku. Anjomi wattu na andikku niak na piara meong tena ku setujui, ka malla ka punna tattai sembarangangi. Ka andikku tau malasa' biasa na appattasa poe. Ka jijikka punna niak mi tai meongsembarangan go ku cini, erok ka muntah ku kasia'. Nampa lannyak ki napsu nganre ku ka ku ura'ngi tarrusu ki tai meonga ku cini. Akhir na anjo andikku na sareangi agang na anjo meong na, ka na kasianga kapang punna erok muntah tarrusu punna a'rasa tai kucing ri balla ku.


Paenteng alirang psikologi behaviorisme John B. Watson nasa’buki kua anjo taua, niak tallu emosi dasarak, iareka mallak, larro siagang pakkasiak sayang. Nampa anne ilmuwang battua ri Universitas Glasgow, Skotlandia, lalang pappilajaranna nakua niak appa’ emosi dasarakna taua iareka, sannang, dodong, mallak siagang larro. Niak todo’ nakua Daniel Goleman nakanai tuju emosina taua, iamintu larro, dodong, mallak, cinta, takbangka, ballisik, siagang nga’ngalik. Larro kullei anjari nassu dudu. Njari punna niak tau nangai larro mange ri katte, teaki mallaki, kipauang bajik-bajiki apa erok nipauang. Accarita bajik-bajiki sollanna tena na larro dudu, punna kullei ki alle atinna, tena ja na sallo larro anjo pasti.


Ngapa naku pilei anne  jurusang teknik perencanaan wilayah kota ri kampus Universitas Islam Negeri (UIN), sabak ri wattua ku boya info-infona anjo jurusang ku pileia  riolonganna. Mulai mae ri dosenna, ruangan kelasna, fasilitasna, sanggengana akreditasina. Lekbana ku boya-boya ku assengmi kana dosen angngajaraka iami antu dosen sanna berpengalamang siagang umurukna tena na toa dudu, jari ku bayangkan sallang sannak seru untuk appilajarak.
Fasilitasna niaka ri kampusna pole ku cinik gammarak, tassadia kalasak untuk kuliah siagang tallu ruagang laboratorium, paling parallu a iami antu akreditasi kampus siagang jurusang ri wattungku andattara B, kamma anjo na paka lomo-lomo punna erokki akboya jamang-jamang ri kalukuang


Wattu na keluarga ku nakke battu katte memang sikedde terlambat alhasselek nakke tena ku erok naong battu ri oto kah siri sirik ka nampa tolo na tena ni bawa baju cadangan anjo. Nakke terpaksa ka naong kah ni kalarroi ka ri bapak ku, nenek ku todong na kutaknang narru kana kamae ka nampa jeng jeng nakke ku sakring singkamma anjari artis mendadak anjo wattua, taua ngaseng na cinik mae ri tampak ku na cinik salarak kakkak kakkak ku siagang kaos lekleng ku aneh. Manna mamo katte mantang ki ri kota lompo nakke ku sakring sikedde norak tong ri acara keluarga ammake baju kamma anne.


Awala na Farhan tena na issengi punna ri video i anjo pa'gaukang na ngaseng. Na isseng pi wattu na anjo YLL na unggai anjo video na ri aplikasi Line. Na kana Farhan pa'risiki na kasia' kalen na le'ba na ri bully anjo agang-agang na. Teai erok Farhan sareangi pamopporang anjo ngaseng ka punna na kanai karenayyang anjo bully a kullei na ulangi poe pa'gaukang na ngaseng. Jai poe tau bully ri sikola na, teai ji anjo tallu taua. Le'ba na mi anjo video na viral, Farhan na kana anjo tallu taua mangei ri balla na. Anjo ngaseng erokki ri sareang pamopporang ri Farhan.


Iangaseng taua tantuna lekbak na rasakan iareka mengalami hal yang paling pakasiri’-siri’ lalang ri tallasak. Hal kamma anjo pung berlaku ri kalangan para selebriti. Tenapa na sallo anne artis cantik Prilly Latucounsina singkamma ia mengungkapkan pengalaman paling pakasiri’-siri’ mae ri ia. Caritana anjo nakana Prilly ri dallekang na luna maya. Sambil accidong santai, Prilly siagang Luna kacinikang asyik akkarena tanya jawab battu secarik kertas niaka sudah tassadia.
Sala sekre pelayanan yang cukup angngalle perhatian netizen tena maraeng iamiantu pangalaman paling pakasiri’-siri’ Prilly Latucounsina anne. Nai lassangkai kana anne artis cantik kalengna mungil anjo lekbaki anjari histeris sabak salah antamak wc burakne.
“Hal paling pakasiri’-siri’ lekba kau gaukan,” kanangna Prilly ammaca pakkutaknang battu ri secarik karattasa ia lekbaka na alle.


Nakke anne ero' anjari tantara, ri wattuna sikola SMA nakke anne tarussu' lari, angginung patanre kalea, a'lange, mae ri fitness siagang maraenga nasaba' ero'ka kalengku longga. Ri wattuna anjo kucini' nia' terapi palongga' kalenga. Nakke akhirna kana ri tau toayya sanggena tau toaya nabalinnaka terapi palongga kalenga. Anne terapia mabellai ri balla'ku anajri nisareang tonga motoro'. Jadawakka' anne ma'masa' dudumi, akkaramula ri sikolah, terapi, allange, beladiri nakke jalani allo-allo. Sanggena nia' siallo ammatungka ri motoro' nasaba' kupassa dudui kalengku a'rangi pa'rasangang garringa. Doe'ku nia allei taua rinjo. Nakke akhirna cuti siaga allo nasaba kondisiku mangang duduma. Akhirna lulus sikola andattara ri tantarayya anjari nakke tena nalulusu nasaba' longga'na kalengku tenapa naganna. Hancuru' rasana tallu tau a'juang .


Di rinne nakka erok ambage sikedde carita na tekamma perjuanganku antama ri kampus negeri. Wattu na februari SMA kelasak 12 inji ka, niak pengumuman siswa siswi anjo tappilea kulle daftarak mae ri perguruan tinggi negri ammalo jaluruk nilai rapor atokah SNMPTN ri sikola yaa. Tappileh kira kira niak 70 siswa battu jurusan MIPA antu kulle daftar malo anjo jaluruka. Wattuna ku isseng kana antama ki areng ku, jujuruk sannak sannang na ating ku. Nakke kulle mile universitas siagang jurusan salloa mi ku kerokki antumi jurusan Kimia. Mingka, wattu na pengumuman kelulusan SNMPTN nakke tena kululusuk ri anjo jalur ka. Kuisseng na anjo, sedih na ku sakring kecewa tonga sikedde. Anjo anjari pakngajarangka lompo ri nakke.


Appa’ taungmi bunting mingka tenapa na teanang. Ia ngasengmi dottorok lekbak nabattui, mingka tenaja perubahang. Terakhir nacobai nganre toge tarrusuk allo-allo, biasa nakanre langsungji biasa napanjari jus nacampuruk susu siagang madu. Tallu minggu nacoba kamma anjo, sitojengna teanangi. Salapang bulang najagi anjo anak niaka lalang ri battangna, Alhamdulillah teanangmi bulang rua. Wattunna nacinik anakna lassuk, tala niak kana-kana suluk ri bawana, sicinik-cinikji siagang buru’nenna nampa ngarruk. Sanna’ sukkurukna ri Karaengata’ala. Nasabak sallo dudumi attayang, appa taungpi nampa nisarei, tenamo apa-apa kulle napau. Manna ammakna ngarrukji, ngarruk sannangji. Bijangna ngaseng sannangi nasabak naisseng ngasengi kua sallomi natayang kamase, sallomi erok gendong anak.


Kajadian 2 minggu allaloa, ri kadera ballakku. Anjo ri wattua nakke sementara santai ri kadera. Ri kadera cagulu’ dallekang nakke niak katingalo mate, jari langsung kualle ammake tissu nampa kupela. Nakke curiga memang kamma anne katingalo matena tena na wajar, biasana katingalo mate nakke barrasa ammake pakbarrasa capiu’ iareka kusemprot, mingka katingaloa anne mate kamma anjo saja ri kadera cagulukku.
Ternyata, pas nakke ancinik battu ammabni, niak giok-giok katingalona beranak! Sanna ku callana nikanayya olo’-olo’ melata kamma anjo, entah belatung, olo’, kalabang. Punna ku perhatikan ri tissu na anjo niak beberapa mingka langsung ku pela’.  Tenapa na selesai sanggengna kanne. Lekbakku ambissai limangku, nakke anciniki kadera ku, siloeang anakna.
Loe sikali nampa anjo cakdi-cakdia dudu. Nakke tena ku issengi kana apa anjo, singkamma belatung.


Pemateri pertama na antu mi Galih Ratih na paparkangi materi tentang trik lolos ni kiok anjama ri perusahaan. Galih na kana anjo ni pa gammaraki daftar riwayat hidup ta (CV) kulle anjari pencuri perhatian na HRD. Ni pakarammula siagang na parek portofolio antu gampanga ni pahami, na tonjolkangi pengalaman antu relevan siagang posisi erok na ni lamarak, na tonjolkangi keterampilan ni punnai aa terutama antu jaranga na punnai tau lainga, siagang kulle na parek desain CV antu menarik ka. Kulle na raih peluang anjama ri masa pendemi todong kulle ni parek ni tingkatkangi bajik secara otodidak atokah antu ni gappa malo kuliah online.


Anjari baine ki riolo nakke punna firasat kana punna selingkuh anne burakne ku. Issengkana ilham battu kamae jiwa detektif ku nakke sanging kulle na buntuluk bukti bukti punna apa antu nakke ku pikkirik anjo tojeng tojengi manna mamo terkadang pake logika ja isseng ngapa na kulle kamma anjo. 10 taung bunting siagang beberapa kali ni selingkuhi lengka ma khatam tojeng apa nakke ku sakring. Bahkan jelas jelas ni isseng mi anne selingkuh anjo riolo na kulle inji na kana tena. Anjo mini rasakan nga sedih ki, sassalak ki ngapa harusuk bunting siagang iyaa. Mingka anjo ngaseng moterek ji poeng mae ri Intropeksi kaleng ta.


Ri ballakna Aco niak pakgaukang punna bulang 12. Nasabak anne ballakna napanjari kos-kosang, niak 10 kamarak, njari punna bulang 12 ki, appareki pakgaukang cakdi-cakdi kua nai paling tangkasak, bau’ kamarakna, guppai penghargaan battu ri Aco. Anjo penghargaanga kulle nisambei siagang doek 500 sa’bu. Niak sekre tau Palopo mantang konjo, arengna Asty. Ia guppai anjo penghargaanga nampa nasambei doek 500 sa’bu. Sanna’ rannuna, ta’muri-muri tojek nipakama sannang, nasabak kullei napake anjo doeka moterek ri kampongna manna siallo rua ngallo ji. Batena todo’ attarima kasih mange ri Aco, padahal nasabak iaji na kulle guppa anjo penghargaanga. Tangkasaki kamarakna, ka tenaja na jai dudu apa-apanna lalang njari gampangji natangkasi, mingka bau’ tongi pole towwa. Anjomi ia guppai.


Jarang biasa tongi angngondang tau. Sikali sitaung aklampaya mange ri kampongku punna lekbaki lappasa’ taua. Kumangei ballakna tantanku, sari’battangna manggeku, sipammanakanga aklampa nampa anjo tantaku apparakai jarang. Niak sekre wattu nasuroa manggeku akdongko ri anjo jaranga, dende takkallasaki nyawaku wattunna na ara’ ulungku. Angngarrukka nampa aklampa erok antamak lalang ri ballaka, mingka ngurana napinawanga anjo jaranga, pila’ laria pila’ naondanga kamase. Wattu tenamo kucinik anjo kongkonga, naung tomma nampa langsung ammoterek ri ballakku. Alele, teama rolo’ kusa’ring ammali ri dallekang ballakna urangku, tania apana dende, mangngang tommi taua, nekkerek tommi kulantuka nampa la tappu’ tommi nyawayya, nga’ngalik tommaki pole. Annemi nakana taua ngaseng sessa jaki.


Anjo wattua attiananga ana'ku umuru' na tallu bulang ulang taunga ri umuru’ 23 taung. Ta'bangka ka na sareanga hadiah ka anjo hadiah na Jilbab ka sallomi ku ku keroki. Na sareanga poe kanrejawa ulang taung na balli ri toko Holand Bakery. Anjo hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua. Ka lassu tommi ana'ku kullemi ri erang jappa-jappa.


Jari na ku ukrangi beberapa taung laloa, nakke lekba ka punna rampik ballak antu na pelihara beberapa kong kong nampa sannnakkk sering na na salai lampa ballak na, sanggeng na anjo kong kong na sanging nyaklak nyaklak ki nampa ak gong gong ngi panno allo atokah panno bangngi kulle kapang kah cipuruk ki atoka haus ki , kulle tong ka stress ki kapang. Hadehh sannak ak ganggu na. Sanggeng na katte mae ki ak jamma ri Satpam komplek ka siagang pak RT mingka memang anjo ibu ibu rampik ballak ku anjo ni kenal mi aneh ii memang, jari tena mo na mempan nampa tena kulle ni poang. Jari punna anjo kong kong na ak nyaklak mi siagang gong gong nakke ngalle ma batu ku sambilai nampa gora ka kana gegerek nu.


Anjo wattu yaa nakke caddi inji ka, nakke minawang nga ri bapak ku diklat ri Palangka Raya, nakke ku punnai agang siagang iyaa todong minawangi ri bapak na diklat. Kah bosan nga ri asrama tampak na bapak ku ni diklat, nakke ku erai mi agang ku mae akkarena game ri warnet ka, ni antarak maki anne mae ri anjo warnet ka nampa katta akkarena game online maki rinjo. Lekba na beberapa jam iyaa kemudian tiba tiba ii mate lampua, lekba na anjo ku cinik ri luarak ternyata badai memang nampa katte attayang maki ri anjo warnet ka lumayan sallo na lekba na ammari mo anjo badai aa katte ni putuskan mi ak jappa moterek.


Punna nikasiak kijai pakrisikna nyawata nasabak niak bijangta ammoterang, kigaukangi coba anne, pertama teaki pikkirik tarrusuki anjo bijangta, bajikkangngangi punna pakaramulaki pala’ doangangi puna lekbaki assmbayang. Punna jai kijai pakeanna, pakakkasakna, kulleki sareangi taua, sianakta kah atau tau maraenga, sollanna kullei napake na anjari amalak mange ri bijangta. Ki pasulukkangi sakka’ untuk bijangta, ki pappuasangi, kipangngaji’i, pokokna pareki anu bajik-bajika sollanna bajiki tongi amalakna siagang amalakta todo’. Paking parallu kibacangi ayat-ayat terutama punna allo kammisik siagang bangngi juma’. Nasabak katteji ngaseng anne kulle kiring doa ri bijangta iareka ammoterangmi. Daripada kinawa-nawa tojeki, bajikkangngang kipala' doangi kamase allo-allo sollanna kulle bajiki nakasiak.


Kulle anjo taua mallak ka mate tantu mi na parek ki berbagai cara barak kulle tindakan na kulle na perpanjang umuruk na atokah paling tena na siap kangi berbagai hal barak lekba na proses kamatean na na gappai kehidupan anjo nyamang nga siagang bahagai manna mamo tantu mi anjo kehidupan lekba na kamateanga sannak tena niak kepastian na kehidupan ri masa depan ta. Lalalng hal anne jai tau na yakini kana kehidupan lekba na mate anjo kulle niak manna mamo tena pa na tantu niak kah tena kah. Jari kulle ni sumpulkan kana anjo ka tena pastian na sebabkangi taua mallak ki mate singkamma ka tena pastian na masa depan na anjo taua.


Le'bana lulusu' sikolayya, Ahmad anne annappuki nampatamma' hafalan Al quranga tallumpulo juz. Angaina anne anjari kado baji'ka ri manggena ammatemi watunna Ahmad ri kelas tallu Madrasah Ibtidaiyah siagang amma'na anne napilei napalompo anakna kale-kale. Ahmad anne angappai nasehat ri guruna punna kamanne fokuski anggaji siagan happala Alquran anne ero'ki angapa ri dallekang le'ba ngasengmi dipakasiap. Anjo nasihatka anjo anjari pappegangna nasaba pahappala Al quranna anjo pammantangangna Allah, punna anjari pammantangannga Allah nassami anggapa  pina'na labbi. Syarat wajikna anjo angapala tallumpulo juz Al quran anjo naharapkangi kabajikangna Allah ri duniayya siagang ri aherakka. Wattuna rinyatakan lulusu'ka paka'siaku taccampuru'ki, akkarmula angaika siagang minderka nasaba' tenapa pantas kurasa siagang malla'ka kurasa.


Kullei na gappa serangan panik Nadya Hutagalung ka ri taung 2017 lalua, ka jai perubahang ri tallasak na. Seringi pindah-pindah negara. Anjo mi na kulle na taba serangan panik. Ka siapa kali mi na gappa anjo serangan panik ka, Nadya Hutagalung umuru' 45 taung mange mi ri dottoro psikiater ka erok konsultasi. Na kana Nadya anjo serangan panik ka se're pengalaman pakamalla ri tallasak na. Battu na mo anjo pengalaman na, Nadya kulle na pilajari la'bi na jagai jiwa na. Ka sarringi na turuti erok na klien na, punna tena mi akkulle na sanggupi anjari beban mi ri ulung na. Anjomi na kulle na gappa serangan panik siapa kali mi.


Ku kamaseangi andikku, le'ba ki accini setang ri bokoang na balla ku wattu na erok angngalle taipa. Garringki tallu allo le'ba na na cini anjo setanga, ka kamma tena tau tallassak a'gorra wattu na accini anjo setanga ri bokoang na balla ku. Ka kale-kale na ji ngalle taipa mentong bangngi-bangngi na. Tena mo poe barani mange ri bokoang na balla ku. Malla mi punna na cini ki anjo setanga poe ri dallekang na mata na. Ri kalarroi tommi ri ammak ku angngapa na barani dudu mange ri bokoang na balla ka bangngi-bangngi. Ta'bangka mi accini setang sanggeng na garring niak tallu allo. Tena tommi mange assikola.


Andik ku anggapai penghargaan siswi cara'de ri sikola na beru-berua anne. Sanna sannang na, ka tena nasia-sia appilajara allo-allo punna ammotere ki sikola. Anggappa tommi beasiswa ri pemerintah ya, anjari tena mi na a'bayara doek sikola na anggappa tommi doek ri semester na. Bangga na totoa ku na cini andikku anggappa penghargaan siswi cara'de ri sikola na. Mungko na apparek mi totoa ku sukurang ri balla ku nampa na undang ngaseng mi purinangku siagang tetangga rampi balla ku ngaseng. Na sukkuru ri andik ku anggapa penghargaan anjari apparek mi kanre-kanreang jai nampa na bagi mi ri tau tena mampua ri jappa ya.


Sekre nakke tala lekbak kulle kukaluppai sanggenna kinne. Wattunna kuantarak nampa kualle issedek ammakku battu ri kampusna, tampakna angngajarak. Punna kuallemi battu ri kantorokna ammake oto, nampa guppaya mace’, nassaju ki akmoro-moro ri ammakku. Kukanai ii katte mi intu mange kualle guppa maki mace’, ballisikku deh. Kupalacciriki biasa anjo larina otoa, ku reng tiba-tibai pas dudu ri bokoangna anjo oto ri dallekangku. Sanggenna ngarruk ammaku nakuai punna kuissengi la larroko kamma inne, tea mako alleia nak, appete’-peteppa, ngarruki dende ammakku. Kucinikna ngarruk, pakrisik nyawana nasabak ammaka tala lekbaki ngarruk punna tala pakrisiki nyawana. Lalang atingku kukuai oo Karaengata’ala pammopporanga nasabak kupakarruki ammakku. Langsunga mange jamaki limanna ammakku nampa kubau’.


Ri ulung ku anjo wattua, niak pisakring kana kulle niak akkana punna anjo maskapai harusuk na kulle injaki na izinkan check in lalang anji kurung wattu aa. Mingka ri boko pi ku isseng kana anjo berlaku ji ri maskapai maskapai lompo, siagang tea ii antu ekonomi singkamma Air Asia. Akhere na, manna mamo katte antri maki ri counter na (lakbu antrian na) katte tena mo na kulle check in. Counter na ni tutup mi pas ri muko na giliran antrian ta. Anjo pegawai na tena na tarima alasan apa apa antu katte ni sare mae ri iyaa nampa lekba anjo isseng kana kamae mi ngaseng lampa.


Tena marina assolong jekne matanna Irma wattu naciniki kakanna ammoterang, tattuntungi ulungna ri rinringa nampa accerak tarrusuk. Surangi akkarena lari-lari, wattunna niondang siagang kakanna, tattuntungmi ulungna. Nasassalaki kalengna nguran akkarena kamma anjo, ngura tala karena maraengmo sollanna tena kajariang kamma anne. Ammakna ngarruk tojeki mingka narakakji Irma nampa napauang kua kamma mi anne erokna Karaengata’ala. Sanggenna ji kinne katallasangna kakannu. Manna eroki apai, manna ngarruk antekammaki, tala kullemi minro pole kakannu. Njari bajik punna pala’ doangang mami allo-allo punna sambayangki, doakangi kakannu sollanna nitarima ia ngaseng kabajikanna ri Karaengata’ala. Pokokna punna bajikki, tala bellaji injo larina dalleka, la battu tonji ri kitte.


Kukananakke, fakultas antu paling gampang antu paling ni ngaiaa, antu ni minakia. Punna apa ni ngai ki pilajarri, kulle ki samangak lalangi, mana mamo sikedde ja tinro rela jaki. Ki bayangkan mi, tau na ngai pilajarrang jurnalistik mingka ni passa ngalle jurusan akunting, edede tena na kulle na nyamangi apa na lalangi. Jurusan akuntansi na parek ji anjari sessa. Mingka laingi punna anne taua sanna na ngai na nomorok siagang excel, na ngai analisa necara keungan ato hal hal maraenga niaka hubunganna siagang jurusan akuntansi, anne taua pasti samangaki lalang na pilajarri anne palajaranga. Sessa tekamma kulle na lalangi wattu na pilajarak akuntansi, wattu na lalangi sannang ji pakrasanganna siagang samanagaki poeng m pasti kulle ji na laloi.


Popo menjelaskan kana kalengna anne sementara na urang sala sekre urangna siagang ia attayang ri lorong wc niaka menghadap langsung mae ri kaca.
“Jari anjo riwattua paraikatte erok mae ri mall rurung tallu. Niak sala sekre urangku tiba-tiba erok mae ri wc, urangku sekrea attayang pantarangang. Jari nakke antamak, angngurangi anne sekre. Nah anne pakkebu wc na niak loronb, singkamma lorong mae ri kacayya,” kanangna popo barbie.
Bahkab, sala sekre urangna popo amminawang menjelaskan kana seleb tik tok anjo tena na antama ri wc ia simata niak ri batas lorong saja. Ri akhir caritanna, Popo appalak popporo mae ri panggaukangna anjo siagang na tegaskan kana ia tena na nia’ sengaja melakukan kammayya anjo.


Anne lalang wattu dekat ka ero niak konser na IU ri Jakarta, anjo idolaku battu ri Korea Selatan. Anne mi wattu ku tunggu ri lalang tallasa’ ku erok si buntulu IU. Tena mi ku pikkiri’ dudui erokka ammali tiket konser na yang kajjala ka manna poe 10 juta harga na erokka tettere sibuntulu IU mentong. Allo ku tunggu battu mi antama ma ri tampa’ konser ka tena sallo wattu konser battu tommi. Se’re menit assulu mi IU ri panggunga astaga ngapa na nia tau ga’ga kamma, teai kamma baine kammai bidadari ri paccini ku. Sannang na nyawa ku nontongi konser na sanggeng na erokmi la’busu sa’rang ku na pakamma akkelong.


Seorang mekanik assalak Inggris ia poeng sekre karyawan perusahaan tank A-Lot angguppa lima bulaeng batangang siagang battalakna sekitarak 5,6 kg siagang ni kira-kira senilai U$$ 1,2 Juta iareka singkamma siagang Rp 15,9 miliar, lekbakna na temukan anne emas sumpaeng langsung na serahkan mae ri kantorok polisi. Peristiwa anne mulanna ri wattunna perusahaan Mead beru ammalli Tank tipe 69 battu ri situs ballu ammalli eBay. Ri wattu ia na paressa, sekre sanjata ni guppa lalang ri tangki bahan bakar. Langsung takbangka sannak Mead na coba na paressa apakah barang maraengang niak anjoeng. Ternyata kamma tojeng, ri wattunna ni bongkarak niak lima emas batangang taccokko lala ri tank.


Sekitarak tette 3 ri karueng ri wattunna nakke ammesan mie ayam ri sala sekre warung mie ayam lumayan terkenal terkenal ri kota bogor. Kebetulan nakke accidong sekre meja siang urang ri wattu assikolah yang kalasak 10 tena na lekbak assiguppa, nakke segaja tena ku nyarangk sabak mallaka ia na kenal injaka iareka tena padahal riolo sannak akrab siagang nakke.
Ternyata ia tenamo na kenalka, ia siagang status sosialna sannak mi assisala siagang riolo, anre kuasseng kana ia memang tenamo na kenal ka iareka cuma assara-saraeng tenamo na kenalka. Nakke lebih baik appikirik positif memang na kaluppai ma, ammuko-mukoang na raguma untuk pakaramula anyarang urangku punna niak urang sigappa.


Punna iyaa ngaseng ak pendapat ki nakke aneh atokah lalang kondisi gangguan mental ka hahah passang mi anjo hak na ji iyaa. Kah anjo ji paling penting pendapat ku tentang kaleng ku. Nakke butuh ka persiapan antu matanga sanggeng na tojeng tojeng ku yakini kana kaleng ku anne lekba mo ku kuasai materi eroka ku bawang sinamperek sabajik bajik na. Punna parallu kadang kulle tong ku erai accarita tau antu katte tena ni issengi atokah tau tau sekitaran na tentang topik antu eroka ni bawakanga. Nampa anne todong nakke ku buntuluki, punna latihan ni ulangi anjo materi sambil ta multi tasking.


Ka rua, kah secara tena na langsung saling ni issengi siyapa harga na anjo bajua ni pakea nampa kamae ki malli anjo. Manna siapa harga na anjo bajua ni pakea, lalang situasi normalak, sebagian tau kulle labbi nyamang ji punna anjo alling na outfit na / bajung na na pakea kulle tena na issengi ri jai tau. Passang mi anjari rahasia ta tong mo kaleng kaleng ta. Punna ri sekre tampak katte ni pakei anjo bajua singkkamma ya siagang tau tena ni isseng nga, katte kulle sekre siagang lainga otomatis ki langsung ngi baku isseng “Nahh ku isseng nakke anne kamae ammalli, nampa harga na todng ku isseng ngi”.


Niak salah sekre sahabat ku ki sabbu mi bawang Z , iyaa na sambut ki siagang tatapan sendu. Nakke ku buka limang ku singkamma erok ka peluk ki nampa iyaa langsungi cepat na tarima pelukan ku. Anjo wattua nakke erok ka lappassangi ajo pelukan ku, mingka tak bangka ka ku cinik battang na antu lompo mi. “Hahh? Lohh, kapang ko menikah?” ku kana sambil takbangka ka anne. Yaa tantu mi anjo kah punna agang ku bunting ngi, pasti ku issengi kabarak na ri group. Mingka heh anne ngapa kulle tena niak informasi apa apa. Anjo wattua nakke tena pa ku pikkirik macam macam. Akhere na nakke ni gattang ma siagang agang agang lain antama ri lalang na gedung. Nakke akkutaknang inji ka lalang ating ku.


Le'ba ka anjo ketinggalan kapala’ ri’ba wattuku jappa-jappa ri Singapura. Ku boyai anjo nomoro' ri'ba ku QZ 269 ri layara' jadwal na bandarayya tena ku gappai. Nampa na cini mi boarding passku tapi na sigea ji sipa'rua ka jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka petugas ta'bangkai, na cekki tiketku tojeng na terlambat ka cini ki emailku ka ri pamajui jadwal ri'ba ku ri jam 8 bangngi. Akhiri na a'boya ka poe tiket laing erok ammotere ri Indonesia, kajjal na poe harga na anjo tiket na.


Nakke anjari tau cinik cinik narrusuk punna sibakji mi sedeng, langngerek curhatan na ammak ku nakana tena na bahagia siagang bapakku, curhatan na bapak ku nakana kamase mase na lalang tuo na. Mingka anne si pakrua sepakat ki tea ii sisaklak bede demi nakke anak na. Ballisik ma langngerek ki, anjo wattua smp inji ka. Nakke mangngang ka kah tau toang ku siagang keluarga ku singkamma teai keluarga. Nakke juara ri kelasak, ni tuntuk ka sanging harusuk juara siagang prestasi, apa nakerok ki tau toang ku tenaja ngapa ku turutti. Mingka nakke tena ku bangga ri kaleng ku, malahan iri ja cini ki agang agang ku antu biasa biasa ji , tolo tolo ii poeng mingka ammak siagang bapak na normal normal ji.


Phobia ato rasa malla ri jai tau jai macam na. Battu ri phobia seriusu' sanggeng na phobia sanna' ca'di na. Salah se're na anjo bura'ne battu ri Malaysia, niak phobia na ri jarung suntik. Ri se're video ti TikTok, kisah na anjari viral ki. Lalang video ri akun @schasha_ibimotor, kacinikangi se're bura'ne na tayangi kalenna erok ri vaksin ri balla garring. Sanggeng na battumi giliran na, anjo bura'ne a kacinikang mi dodong tanja na, sikamma tena mi niak tenaga ri kalenna ka malla mi accini jarung suntik erok antama ri liman na. Pakka'kala na poe, anjo bura'ne a erok pi bantuan ri baine na erok ri ti'gala kalenna wattu na antama jarung suntik ri liman na.


Tena nikasiaki sikurang allo mami la niakmi anjo pengumumang SBMPTN anne taunga. Manna apa asselekna, paralluki tarimai bajik-bajik. Punna tena nitarimaki, paralluki mange akjappa-jappa manna sinampe duduji. Mangeki accarita surang agangta ngaseng sollanna nikaluppai anjo pakkasiak dodonga. Kulleki accarita sanggenna makka’-makkalak. Mangeki ri toko bo’boka ammali majalah paking ningaia. Mangeki ri ballakna urangta parek apa kah antu kulle niparek, anu loe duduji dendek. Punna memang tena urangta kulle niagang, kale-kalengta mo issedek aklampa jappa-jappa, mangeki cicciniki bioskop kah manna mamo kale-kalengta ji. Mangeki nganre apa kah intu mae tala lekbakkapi nicoba. Mangeki pilangngeri kelong kah, pokokna jai ji kamase kulle niparek.


Niak sekre baine ri Kampong Gabungang, Sukapura, Kecamatang Ciadun, Cianjur, lekbakmi ammanak padahal nampai na isseng kua teanang si jang sebelum ammanak. Sanna’ dudu takbangkana wattunna na isseng kua niak beja’-beja’ lalang ri battangna. Nasabak nakuai anjo bainea tala niak sama sikali tanda-tanda kua teanangi, njari tena nab issengi. Takbangkaya, takkallasaki nyawaku dende nakana dottoroka teananga nampa arokmi lassuk anne anakku. Pakaramulana anne bainea cidong-cidongji ri ballakna. Mingka nakasiak silalonna kamma niak anging antamak ri anungku, lekbakna anjo pila’ lompoi battangna nampa cakdimi pole kamma sebelumna. Wattunna lompo battangna nakareki nasabak kambui garring lambungna, njari niantaraki ri kakanna mange paressa ri Puskesmas, mingka takbangkai wattuna nikuai teanang, la manakmi poeng. Nakua dittoroka biasaji kajariang kammayya anne.


Ta'bangka ka na sareanga hadiah ka anjo hadiah na Jilbab ka sallomi ku ku keroki. Na sareanga poe kanrejawa ulang taung na balli ri toko Holand Bakery. Anjo hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua. Ka lassu tommi ana'ku kullemi ri erang jappa-jappa.


Ganta naskisahkangi agangna arengna Riska berjuangi nalanjutkan kuliahna ri UNY, sanggena akhiri'na ammatei. Riska anne ta'galakaki doe' siratu' tallumpulo ribu parallu ongkoso' lampanna annaik bus  siagang doe' saku siminggu ri Jogja. Riska anne attarimai pappila'bangang balinna kuliahyya anjo tallu juta. Anjo balinna rianggap la'biki ribandengkan kemampuanna. Anne angka balinna kuliahyya kacinikangi le'bana Riska tena naunggah barakkasak riparalluang ammayara' balinna kuliahyya sesuai kondisi ekonomina. Riminta'ki upload barakkasak anne Riska tena napantangi laptop anjari ammake HP seppekna ri rusunga. Akhirna anne Riska angappai tulungang siagang guruna ri sikolayya anjari kullei akkuliah ri semester makase're. Riska anne ri semester makarua cuti kuliahyyi nasaba' tena kulle nabayara doe' kuliahna, tena na sallo Riska nitabai kagarringang hipertensi siagang ero'ki ripatappu kuliahna ri kampuska. Ri pirangna wattua mumba nia' kabara kritiski ri balla' garringa sanggena akhirna ammatei.


Manna mamo kulle ji ku lanjut sikola ku, mingka battu mae anjo ngaseng masalah lekba ka ku laloi nakke tak kullei ma pikkirik jernih singkamma riolo, pikiran ku beda mi, nakke sanging erok ma punna usaha kaleng kaleng ku ri umuruk 15 taung mingka sanging gagalak ka. Nampa wattu na nakke ni suro antama anjama ri lapangan golf ka, nakke tena ku punnai ijazah jadi gagalak ka, antama mae ri tampak anjama jari pelayan punna tena niak ijazah jari na gagalak, anjo ngaseng tena kulle ni jama antu bajika ri Indonesia punna tena niak ijazah. Aneh na kamma kamma anne ri Hongkong tena niak tau percaya punna kana ka nakke putusuk sikola ku.


Paling bajik memang anjo pakkasiaka punna nipabangkaki nisareang hadiah. Nakke wattungku ulang taung, SMA kijaya. Attinro karuengma anne nasabak kupikkirik tenaja pakgaukang kuparek. Tena sallo anne attalipongi agangku, taniaji todo’ agang mani duduku. Wattunna ku engka, jai sa’ra akkelong salamak ulang taung. Anjo taniaji hadiah barang atau apa, mingka sanna’ rannuku. Artina nasareangki perhatiang anjo urangta, padahal kulle nikua taniajji urang akrab duduku. Takbangkaya kua naissengi tongi ulang taungku bela padahal anjo tiolo tala niakpi facebook kulle pau’rangi kua anne ulang taungi. Saking takbangka rannuku anjo, sanggenna kinne kulle kijai kuu’rangi detaina, padahal niakmi kapang 16 taung lalona. Anjomi memang punna guppaki hadiah tena nisangka-sangkayya.


Masa akkuliah iami antu masa sannak bajik ni sakring ka katte akkuliah ri sekre kampus salama 4 taung, Tania masa sinampe biasa pole niak lakbi ri 4 taung sabak loe antu akkulle katte gaukang punna berstatus mahasiswa. Punna erokki akkuliah siagang nyandang gelar mahasiswa parallu ni perhatikang hal-hal singkamma ammilei jurusang siagang kota tamae ki erok akkuliah iami antu kuncina, sabak untuk anghindari kale supaya tena ni anjari mahasiswa gagalak. Sibajikna katte ammilei jurusang anjo sitabayya ni kerokia sabak punna mulaimi antama akkuliah tena ni terbebani ampikkiri jurusang anne ni pileia ka sesuai ji erokta. Lalang na anjama tugas battu ri dosen tena na karri ni kasiak, siagang allo-allo ri masa kuliahta kulle jari kenangan tena na akulle ni kaluppai.


Nakke anjo wattua bingung nga memang erok mile kamae yaa kahh sannak dudu ma erok takmea, jari nakke ku pile mii pintu kanan nga, nakke ku pikkirik anjo toilet burakne. Lekba ku takmea nakke suluk ma nampa ibu ibu ka anjo antri mi ri muko na pakkekbo ka, tena ku kulle appau apa apa. nakke ku parrang ngi mami sirik sirik ku. Sahabat ku anjo cinik tongi anjo kejadianga battu bella langsungi makkalak lompo. Battu ku mi ri rampik na langsungi akkana kamma annae “Battu na kapang nu sambei kelamin nu? Hahahahha”. Tojeng tojeng na pengalaman paling paka sirik sirik mae ri nakke.


Sallomi Nur erok ammalli jang, mingka kakjalaki, merekna iamintu Fossil. Sanna’ kakjalakna, njari teai appalak doek ri ammakna. Punna niasareangi doek balanaj, naboliki sanggenna kulle ammali jang. Wattunna ganna’mi doekna, mange tojengmi naballai anjo jang. Siratangi kakjalak, ka anu gammarak memang todo’, anu asli poeng tena singkamma anjo nibalukang ri biring aganga. Cilla’ mamo anjo warnana, kunyi’. Kacinikangi masinana battu pantarang, mingka anjomi apparek gammaraki. Sanna’ rannuna Nur kulle naballi anjo anu salloamo nakeroki. Manna mamo kakjalak, mingka tahang tongi jang kammayya anne, manna ruang taung tahangji batrena. Sanna’ sukkurukna kulle ammalli jang ammake doek salloamo nakumpuluk. Nasabak naguppami sekre nakerokia, eroki issedek accelengang, nasabak eroki issedek ammalli ponto sallang.


Agangku jappai mange ri kanting sikola ya erok ammali kanre, tena sallo niak guru ba'ji i, sanna larro na ka ri ba'ji i ri gurungku. Padahal tena niak salah na apa-apa, nyata na anjo gurung ku salah ba'ji i tau ka na cini siswa na malukka doe ri kalasak na bede. Anjo agangku tena na tarimai, protes mami ri wali kalasak na punna niak guru ba'ji i. Untung na agangku le'ba mi ri battui ri anjo gurua, nampa na pala pamopporang ri agangku, punna tena na sengajai na ba'ji bede. Salah tau i anjo guru a. Syukur na le'ba tommi anjo masalah na agangku ri ruangan BK na sikola ku.


Lakbiringi iya ngaseng tau lekbak nakasiak kamma kale-kalengnaji niak ri linoa, apalagi punna kale-kalennaji niak ri sekre tampaka. Tena kulle nipungkiri anjo pakkasiak kale-kalengta kodi dudu dende. Apalagi punna biasa maki surang bijangta ngaseng siagang tau ningaia. Assolongmi jeknek matayya, erokki nganre tena nassipa’, erokki tinro tena nara’rang, anjomi biasa taua pila’ mange pole kale-kalenna ammonnongi katallassanga. Tuju allo lalang siminggu, tallum pulo allo lalang sibulang, tena niak ni isseng apa la nigaukang punna kale-kalengta, manna mako jaiji kulle niparek mingka tala singkammai punna surangki tau toayya atau sari’battangta atau bijangta ngaseng. Mingka la nikurai, nilaloi mami anjo allo allo sanggenna kulle maki akgiok surang bijangta pole ri kampong halamangta.


Punna anjari baine ki, pasti bulang-bulang na ki anggapa anjo ri kana mens. Punna anggappa maki mens anjo battang na pa'risi laing mi ri kasia'. Anjari tena mi annyamang ri kasia' banttanga punna battu mi mens ka. Sikamma nakke battu mens ku ri tanggala rua sanggeng na siminggu dallekang, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens.


Nai ampaui kua tala kulleki sibuntuluk siagang idolata. Tena apa-apa ri linoa anne mustahil punna Karaengata’ala erok. Nassami la rannu duduki punna sibuntulukki siagang idolata, dumba’-dumbaki pasti nikasiak barambangta. Anne kulle kiparek sollanna kulleki sibuntuluk siagang idolata. Pertama kipinawangi idolata ri sosial media, kiciniki apa naposting, sollanna kulleki issengi apa naparek, kemaei, siagang maraenga. Maka rua, mangeki punna niak pakgaukang nabattui idolata, apalagi punna ri kampongta tonji. Maka tallu, paralluki issengi apa nangai, njari punna sibuntulukki kulleki sareangi anjo nangaia. Maka appa’, antamakki ri kalompokna anjo idolata, lalang anjo kalompoka pasti niak ngasengi informasi kulle kiisseng tentang idolata. Terakhir, paralluki anjari fans bajika, teaki pinawangngintojek idolata ka biasa mallaki.


Anjo nikkayya kulle nikua kaparalluangna iya ngaseng tau tallassaka ri linoa. Punna la nikkai taua, loe apa-apa parallu niperhatikang, loe parallu nipappilajarri battu ri tau toayya, battu ri tau salloamo nikka, battu ri tau sisa’lakami siagang bayuangna, kulle ki ngalle pappilajarrang battu anjo ngaseng. Nikka pila’ nasungke tongi dalleka, nasabak nakua taua ruami dalle nipanjari sekre. Dalle’na buru’nea kammaji dalle’na bainea. Dalle’na bainea kammaji dalle’na buru’nea, njari sannang sukkarak jilaloi siagang bayuangta. Untuk buru’nea, teaki gikgilik mange ri bainenta, nasabak pila’ loe anjo dalleka punna nibajik-bajiki bainea, nasareangki barakka’ Karaengata’ala. Njari tea maki rekeng-rekeng punna mange ri bainenta, apa erok naballi, sareangi selama niak kinjai doekta, punna kulle kijai kipenuhi.


Paling sukkarak nisuntik anak-anak umuruk annang sanggenna sampulo sekre taung, anjomi ngurana parallu tau toayya napasadiangi cara antekamma batena sollanna anne anak-anaka tena mallak nisuntik. Nakanai psikologka, wajarji punna anak-anak mallak nisuntik, niak kapang 60 perseng anak-anak mallak, ka tau lompoa pole mallakji biasa nisuntik apalagi anak-anaka. Njari tau toayya parallui bedek naparessa barekka sanna’ dudumi anjo pakkasiak mallakna. Parallu nipakasannang rolo’ anak-anaka, teaki kalarroi, sollanna bajik pakkasiakna. Lekbakna injo kulleki sareangi paissengang mange ri anakta ngurana parallui taua nisuntik. Terakhir, sareangi hadiah punna lekbaki nisuntik, kulleki todo’ kutaknangi antekammaji pakkasiakna lekbak nisuntik, nampa kiokmi mange nganrekah atau niballiangi anjo nangaia.


Assare hadiah siangang kejutan iamiantu sala sekre bentuk perhatian mae ri pasangan. Apalagi punna  tau ni sarea hadiah iamiantu pasangang kalengta, singkamma cewekta, burakneng ta iareka baineng ta. Assare hadiah mae ri pasangan niak manfaatna singkamma paka-jarre siagang na parekj hubunganta semakin kammuk. Salain niam beberapa kabajikanna punna katte assare hadiah mae ri pasangan ta.  Kado niaka ni sareangi iamiantu wujud siagang bentuk sikuntung perasaan siagang kekasihta. Anne iamiantu bentuk pakasadaraki kaniakkanna kekasihta ri perjalanan kisah kasih asmara ta. Kamma anjo, punna katte assare hadiah kado, kekasi biasana na balasaki siagang kado ammoterek. Anne iamiantu bentuk sikap saling assare siagang peduli lalang kisah asmara sallang bermanfaat ri allo ribokoa.


Riolo nakke calon prajurit TNI – AU Tahun 2018 ka mingka gagalak ka kah kabur ka wattu ku pendidikan, nakke erok ku bagekan pengalaman ku antu kulle kapang niak guna na ni hadapi penodongan senjata tajam ka. Tarima kasih kah ni request ki bang User-11410276499600347032 . Punna katte tau awam kulle kapang tena niak cara antu cukup efektifi ka ni parek punna erok ki ngallei pisau battu ri limang na musuh ta. Mengecewakangi toh? Tantu mi iya. Anjo punna si bakji ki ri lalang raya umum na kulle babi buta siagang kejadian na lalang wattu antu sannak ka sinamperek na anjo wattua.


Wahahah nakke todong heranga kah nakke tena ku gampang larro larro , mingka punna ku sakring mi tak ganggu sikali sanggeng ku ballisik, tojeng nah. Akhere na niak sekre allo anne ibu rampik ballak ku na sadari punna ri halaman balakna niak aneh kah jai batu batu antu lekba ka ku pake sambilai, nampa iyaa na coba mae labrak ka. Hahaha nakke siagang baine ku bahu membahu ki ni ewai anjo larroan na ibu ibu ka, sanggeng na baine ku sempat ki ak marrang marrang na ewai anjo ibu ibu rampik ballak ka nampa akherek na anak na anjo ibu ka na tahangi amak na barak tena na si geak siagang kate. Hadehh seumur umuruk ku beru ka si geak siagang tetangga kamma anne, gara gara kong kong ji poeng.


Siapa agang na akkarena siagang Fio na ciniki Fio tallang ri sungai anjomi erokki ngaseng na tolong Fio. Anjo sungai a tallang dudui anjari agang na ngaseng tena kulle na angkat. Ri erang mi ri balla garring tena bella dari anjo sungai ya tampa' na Fio tallang. Anggappa mi perawatan intensif Fio ri balla garringa. Hasili' rontgen ri gaukang ri kalenna Fio ta'tunjukki punna Fio anggapai cedera ri otak na. Pembuluh darah ri otak na reppe'. Na kana dottoro ka anjo  reppe' na pembuluh darah na ka Fio panik dudui wattu na ri lalang na je'ne ka ri sungai. Le'ba na 9 allo ri rawat intensif ri balla garringa, Fio na hembuskanmi napas terakhir na.


Wattu ku ca'di sarringa na ba'ji agangku ri sikola ya areng na Aco. Tena ku tarimai, anjari ku ba'ji tongi sanggeng na berdarah ka'murung na. Ka tena ku salah apa-apa tiba-tiba na ba'ji ulung ku. Na pawwangi ammak na punna ku ba'ji i, tapi na niak ji agang laing ku bela ya. Ka agangku na cini ka ri ba'ji  rioloang ri anjo Aco. Anjo mi gurung ku tea tonja na salahkang, ka i Aco rioloang mentong apparek masalah ri nakke. Manna mamo le'ba ka siba'ji, saing pamopporang ja ri dallekang na gurungku. Mungko na tena ma poe berani anjo Aco ba'ji ka. Na cini ka poe malla mi. Punna niak tau na ngai ba'ji ki, harus tompi ri pajjarra.


Limang ku nakke ak songok ki padahal nakke ku sakring ngi dingin ku kelilingi kaleng ku. Kaleng ku nakke gemetar ki. Ulung ku sannak pusing na. Nakke lekba mo antama ku kiok ammak ku nakke barak kulle ka na antarak mae ri UGD mingka nakke tena kulle ku kana apa apa tena kulle suluk apa apa battu ri bawa ku. 2 jam ka nakke sannanng ja menteng ri kamarak ku anjo ku sakring na tena mo na nyamang dudu sannak memang mi. Nakke mallak mallak inji ka punna ku ukrangi anjo wattua. Battu na ri anjo wattua nakke pakarammula ma berusaha sanging ak pikkirik positif, ku gattang nafasak ku lakbu lakbu punna anjo gejala na battu mi sede.


Iyaa mallak ki anjo andik ku sinamperek malah syok ki. Labbi bajik ni poang pelan pelan battu na inji caddi. Karua, ammak ku nakke tena na erok naputus silaturah mi andik ku siagang ammak kandung na. Manna mamo ammak kandung na lekba mo ikhlas battu ri awalak punna seandai na tena mo na sigappa poeng siagang anakna, ammak ku tena na erok kamma anjo. Ammak ku erok anjo andik ku nakke kenal siagang ammak kandung na, siagang na lanjut inji hubungan na. Kamma kamma anne anjo andik ku semester akhir mi kuliah S1 Psikologi, na rencanai erok alle beasiswa S2.


Lamba' tapi pasti, Winda mulaimi na lappassa baju sexy na nampa lebih nyamangi na pake baju ta'tongko ka. Sikamma baju a'raga sapeda na pake ri a'raga sapeda na ngai na siagang agang na. Riolo, punna erokki palappasa stress naik sapedai sanggeng na bella, tapi na tena ji sallo na anjo la'nya' stress na. Mulai mi a'pilajara agama, sibuntulu agang rampi' na paham ka agama. Le'ba na na tappukang berubah, tallu bulang ri anne taunga tassimbungi wattu tinro na, jarangi tinro ka malla ki tena na bangung poe. Malla ki punna matei nanti matei lalang keadaan na jai dosa. Punna riolo  sebelum na tobat Winda punna niak masalah na kulle ji angngarru nampa sibuntulu agang-agang na na lappasa stress na.


Pacapak iamiantu hal biringi iangasenna tau ang-ngalami, apalagi punna aklampai ammake kendaraan bus tamae bonena iamiantu tahu tena ni isseng, punna erok aklampai melalui jalur darat katte ammake bus, ri wattua nakke sempat laklampa ri mamuju akkale kale nakke naik bus bangi ri pangkalang oto niaka ri Mangkasarak. Singkat caritanna anjo bus eroka ku naiki mulaimi akjappa sekitarak 2 jam lalang perjalanan bus ammantang untuk ammalli roti maros, para penumpangna ammalli roti untuk na panjari kanre-kanreang ri tanga bangia perjalanan. Mingka sialakna mae ri anak muda accidonga ri dallekang ia katinggalang bus gara-gara sallo antri lalang ri kamar mandi untuk attattai mingka upaki sabak ia niak nomor Hp kornek na. Akhirna ia menumpang ri bus selanjutna nampa assiguppa ri pammantangan joenganna.


Tena ja niak karma nakke ku harap kan na kulle na taba iya, passang mi anjo ngaseng lekba mi nakke ku tanggung siagang perjalanan hidup ku anjo riolo aa lekba ka ku laloi kaleng kaleng ku lalang penderitaan nga, ri antara na katte ngaseng barassi singkamma apa apa antu riolo lekba ka mi terjadi. Anjo ji iyaa nakke kulle ku bagekan mae ri katte ngaseng. Punna cocoki siagang jiwa nu, silahkan. Mingka punna tea, silahkan laloi mi hadapi mi ammake cara nu kaleng kaleng nu antu kulle aa bawa ko mae ri lalang na damai. Kah tena niak ngissengi punna teai kalennu . Salam.


Anjo parekki mallak surang tau maraenga apalagi punna napinawangki, nasabak lekbaki niak kajariang tala jingai kammayya anjo, atau lekbakki cinik kajariang kamintu. Biasa pole battu ribtau toata niak kaminjo njari jaungi mange ri katte, kulle tongi iyya battu ri lingkunganta misalna sanging nipisangkai ri tau toata njari nikasiaki kamma tertekang njari punna sibuntuluki siagang tau maraeng tenapa ni issengi, battumi pakkasiak mallakta. Terakhir, anjo pakkasiak mallaka niatoroki ri ota’ nisa’buk amygdala. Amygdala sanna’ dudu aktif kullei naparek kalengta mallak dudu. Annemi kulle napatimbo pakkasiak mallaka punna niak tau maraeng tena ni isseng naurangki akkana, sambarangmi nipikkirik padahal anjo taua eroknaji kutaknang.


Tania Luna anjo biasayya annulisik bo’bo’ nakuai ri artikel ri wnycstudio.org, pakkasiak takbangka iareka sensasi tena lekbakkai nisangka atau tena nidugai. Punna takbangkaki, anjo artina antamakko lalang kejutang paka aktif hormong lalang kalengnu iamintu hormong dopamin ri ulunnu. Annemi biasa pareki anjari lakbi pokus siagang kulleki cinik, appikkirik situasi beru. Niak appa’ fase nilaloi punna takbangkai taua iareka beku, akboya, akroba siagang ambage. Beku iareka katte punna rojeng-tojeng merekki napakua takbangka ka tena niissengi atau tena nisangkai. Lekbakna anjo kicobami akboya apa anne sitojengna anjari, nampa pakaramula maki akroba perspektifta tentang anjo parek takbangkaki. Terakhir nibageimi anjo pakkasiaka, misalna punna takbangkaki nasabak niak niguppa hadiah, takbagei pakkasiak takbangka surang rannu.


Pakkasiak mallaka sitojengna kullei nakasiak iya ngaseng taua punna accaritai surang tau maraeng tenapa na isseng. Nassami taua parallui waspada, apalagi punna tenapa na issengi anjo taua, ka kamma-kammayya anne biasa tau maraeng jai modusna, nahipnotis kah, na alleang doekna pokokna jai. Anjomi parallu waspada kinne. Teaki nampai niurang carita, jaimi erokna. Memang iyya nassami mallaki punna niak tau maraeng tala ni issengi nampa naurangki carita. Nakke biasa tau eroknaji akkutaknang mingka mara’-maraengmi paccinikku. Biasa tau eroknaji akkutaknang alamat, mingka maraengi kupikkirik. Nasabak kammayya anne biasa tena nisangka-sangkai, anu sannang jaki kamase ehh ngurana niak tau pinawangki dende, pakamallak-mallakpa iyya kamase.


Nabongkai suluk ri ballakna anne Dodi, purinanna bongkai, arengna Dedi. Apa sabak? Ka anne Dodi nacalla-calla tojeki bainenna Dedi. Nakuai ngurako erok surang bainennu, anu kodi mamo tanjakna. Leklengmo pole nampa tenaja na bajik dudu sipakna, anu gikgilik isse’ mae. Ommale langsungi naik cerakna anne Dedi. Akkutaknangi apa masalahnu, nguraka punna kodi tanjakna bainengku, ngurai punna leklengi, la jusarei doek sollanna kulle napakebo kalengna? Tea mako jai dudu kana-kananu. Lekbak pako bunting nampa nicinik tongi bainengnu antekamma gammarakna. Sinampe kodiangngang na nakke, anjomi taua tena bajik punna sannak dudu bawayya akkana, tena na bajik pole punna tau maraeng nicarita apalagi punna kammaji purinangta inne nampa nupakaminjo jaki.


Na sareanga hadiah bura'neku ka anjo hadiah na Jilbab ka sallomi ku ku keroki. Na sareanga poe kanrejawa ulang taung na balli ri toko Holand Bakery. Anjo hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua.


Punna berhaselek di rinne nikana anjari gampang boya jamang jamang nampa gaji na assaing ngi, jari jawabanna antu mi Iyaa. Kah jai mi testimoni na agang agang ku antu battu ri STAN atokah niak na isseng ri STAN poeng na gappa gaji lompo padahal beru beru inji anjama. Mingka anjo berhaseleka ni ukkuruk battu ri jabatan siagang materi? Anne bapaka ri rawa lulusan STAN tongji nah yakinga nakke jai doek na, battu na tena pa na antama ri penjara atoka lekbak mi. Jari berhaselek anjo areng na? Kah jai doek na toh! Jari anu berhaselek ka ku kana nekke pribadi, tena ja ni tantukangi battu ri riwayat pendidikan siagang tekamma jaina doek na taua.


Sonia ri SMA na nitunui bukkulengna surang appa’ tau urang kelasnaji. Nikioki antamak ri kelas tala niaka tau nampa nitunu bukkulengna kamase snaggenna marrang-marrang anne Sonia. Mangei akjamma’ ri gurunna mingka ia ji pole nikanassui. Ngarrukmi kale-kalengna ri kamarak jeknek sikolana kamase ka tala niak tau erok agangi, nasabak mallak ngasengi ri anjo tau rewa dudua. Apakah jai doekna tau toana njari nipabe’bengi ji manna apa naparek. Padahal anne tau nitunua kamase, mallak dudumi, nakuai bajikangngang matei daripada nipakammai anne. Sassangmi katallasangna nakasiak nasabak niak tau nangai bully’i kamase. Padahal paranta ji tau anne ngurana niak tau tena kamma atinna napakamintu kammai anakna tau maraenga.


Intumi nangai ammaku riolo pauanga kua battu cakdi memangji anjo taua niajarak sa’barak, somberek mange ri taua, tena na tinggi langga sollanna punna lompoki naik bajiki pakmaitta, bajiki pakkasiakta tarrusuk tena na koro-koroang. Kamma mi anne niak sekre pajama ri kantorok nabattui Jamil, sanna’ koro-koroanna, toami sikekdek anjomi kapang na sekke dudu dende, eroki akmoro-moro anne Jamil mingka kamaseang tongi ka tau toa, eroki larro mingka nau’rangi ammakna. Seandaina bajiki batena melayani anu bajik dudu dende, mingka jeka kitte tala ni issengi apa passabakkangna mingka guppa tongki padahal mangetaji niak la niurusuk kinne ri kantorokna. Apamo gauk dende punna kamma anjo, bajikangngangi tala nipantamaki lalang atinta ka bahayai punna kamma anjo, akbeserek ji taua dende.


Wattu na terimai anjo hadiah na Wahyu kirto umuru' 68 taunga, anggapai undian se're oto na merek Daihatsu Ayla warna kebo ri halaman Balai Kota Yogya, allo sanneng tanggala 22 Juli 2019 lalua. Anne bura'nea ammantang ri perumahan Nogotirto Trihanggo Sleman Yogyakarta anjari pemenang utama na undian hadiah Tabungan istimewa ri pare' ri ulang taung na bank pemerintah Yogya, Bank Jogja ke 58 taung. Anjo ri sareang na hadiah oto Ayla seri D/MT oto assulu ri taung 2019 ri sareang langsung ri Wali Kota Yogya Haryadi Suyuti ri Wahyu siagang bainena, Endang Cahyaningsih, anjo guru ri SMP Negeri 8 Yogya.


Nampai beru bunting bulang lalu na. RS baine umuru' 20 taung na kana le'ba ki ri ba'ji, ri sempa' na ri ancam ki ri bura'ne na erok ri siram je'ne terasa' punna tena na a'pake jilbab. Anggapai luka ri liman na, bangkeng na do'ko na ri sempa' ki nampa ri ba'ji ulung na. Awala kejadianna anjo bura'ne na arenna AYK, anjari bura'ne na 1,5 bulang lalu a, battui daeng na ri balla na nampa anjo RS tena na sempat na pake jilbab na ka buru-burui na sungke pintu na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo.


Sambil attayang boarding time, nakke erok accarita kisah ku untuk pertama kalina katinggalan kappalak rikbak. Nakke appesan penerbangang battu ri mangkasarak mae ri bandung mingka riolonganna transit ri Surabaya. Battu ri mangkasarak mae ri Surabaya ammake kappalak Citilink jadwa pakribakkang na tette 13.05 Wita. Mulai tette 09.30 Wita nakke niakma battu ri bandara Mangkasarak. Check in counter kosong jari proses mae ri ruang tunggu berlangsung tena na sallo. Tenapa ku sallong tinro-tinro ri ruang tunggu nakke anggupa pesan singkat battu ri Citilink, kana penerbanganna ini tunda anjari tette 15.00 Wita. Astaga..! Pikkirangku ri wattua, bosanga anne ri pattayanga sannak salloku ri bandarayya attayang. Nakke tena ku pikkiriki siagang pakribakkang selanjutna ka sallo inja wattunna iamiantu Surabaya-Bandung tette 17.45 WIB pikkiranku tassesa rua jam lakbi ri surabaya.


Wattuku ca'di punna garringa pasti muntah ka, ka tena baji' ku kasia' battangku punna le'ba ka nganre. Anjo mi biasa na ammak ku na issengi tena kulle ku kanre sembarangang punna garringa. Ka punna sikali ma muntah, tena ma kulle nganre ka jijik ma punna harus ka muntah ri rua kali na. Punna muntah ka pasti ku tongkok mami matangku ka tea ja cini ki. Punna ku cini ki muntah ku, tea ma nganre biasa na ka ta'pikkiri tarrusu ki ri ulungku. Ku sareang mami balsem jai ri battang ku supaya bambangi sike'de nampa tena ku anjari muntah. Paling malasa' ma nakke punna tena baji battangku ka pasti assulu ngasengi isi battangku.


Daripada natabaki Covid-19, bajikangngang mangeki nisuntik vaksin sollanna gassing tarrusuki. Sitojengna anjo suntika tenaja na pakrisik, apalagi punna sannangji nyawayya wattunna nisuntik, kullei nikua tala niakji pakkasiak pakrisikna manna sikekdek. Anjo biasa tau mallaka, tania nasabak lekbaki nakasiak anjo jarunga, mingka tau maraeng napilangngeri kua pakrisiki njari mallak riolo mi. Niak pole tau biasa ngarrukmi ka la nisuntiki, pucca’mi rupanna, kebo’mi biberekna ka sanna’ mallakna nisuntik. Mingka wattunna lekbakmi antamak anjo jarunga, takbangkai ka tala niak kasiakna, ammakkalakji pole nakua kamma tomma tau dongo’-dongo’ ngarruk tojek nampa tala niakji kasiakna, tappelak-pelak ji jeknek matangku dende ka kukareki la pakrisik padahal tanreji towwa.


Suasana duka naselimuti balla' pammantanganna Yusuf. Salah se're Bobotoh ammatei nasaba' siparepe' wattuna pertandingan golo'ka. Pammantangang, kerabat, agang, siagang seppe' nia'ki kaccinikang ri balla'na Yusuf ri Bogor. Kasimpungang kaccinikangi ri pammantangangan korbanga anne. Anggarukna pammatanganga anne anjari lappasa'ki kaccinikang ri tau toana anne Yusuf. Pammantanganga ri Bandung anne gallanga siruntu' siagang Yusuf anne nasaba' anne yusuf rassiki a'bangi ri balla'na pammantangangna ri Bandung. Yusuf anne le'ba'mi rimakamkan ri pemakaman rampi' bala'na ri allo sabtua. Nakana pammantangangna kareba ammatena anne Yusuf makase're riissengi pammantanganga ribangia ri polisia napacinikangi KTP na Yusuf. Yusuf anne dikarebai ammate nasaba' sipareppe'ki siagang suporter maraenga ri Stadion.


Tala niak la abadi kinne ri linoa, taua todo’. Nassanami salla’ la ammoterangi, nitayang mami sikuranna siagang kemae la moterang. Anjomi saba’na katte ngaseng taua, paralluki nipasadiang memang kalengta dallekangi apa-apayya la kajariang. Punna niak bija ammoterang nassami niak nikasiak pakrisik nyawa lalang kalengta, apalagi punna bija paling mmania ri katte, kamma lannya todoM anjo katallasangta. Katte ngaseng nisareang kijayya katallassang paralluki pala’ doang bijanga ngaseng sollanna kullei nitarima kabajikanna ri Karaengata’ala. Punna lekbakki sambayang kipala’ doangmi kamase ka kitte mami inne tallasaka kulle pala’ doangi. Punna tenamo tau toata, ki pappuasangi, ki pangngaji’i, pokokna gaukangi anu bajik-bajikka sollanna kullei duppa pahala battu ri katte.


Wakkele wali kota Palembang Fitrianti Agustinda meninjau tumpukan loro ri akrungang akses jembatan Musi VI, salasa.  Tumpukan lorona anjo na pela’ para warga, sala sekrena battu ri pasara niaka attampa’ ri sampi’ akrungang. Ri wattu anne tumpukan loro anjo lekbak na tangkasi oleh petugas DLHK na kecamatan. “Katte berharap supaya warga tenamo na ammela loro sembarangang. Maeki katte jaga-jaga assiagang katangkasang lingkungan katte,” kanangna Fitrianti.
Wawako pung appalak pengelola pasara appasadia tampa pammelakkang iareka penampungang loro supaya tenamo na taccecere iareka menumpuk. “Harus niperhatikan betul soal anne loroa.”
Salain anjo, Fitriani melanjutkan, Pemkot akan appasadia petugas pemantau sikaligus mensosialisasikan katangkasang lingkungang mae ri masarakat.
“Pemkot terus berupaya ambaung kesadaran masyarakat akan katangkasan lingkungan. Untuk tena niammela loro sambarangang.


Pandemi COVID-19 na sorong untuk ni terapkan Kebijakan Pembatasan Sosial Berskala Besar (PSBB) ri sejumlah daerah se Indonesia ni sare dampak naungna ekonomi ri iangaseng lini warga. Loe perusahaan tena sanggup allanjutkan produksi usaha na sehingga haruski na lakukan Panappukang hubungan jamang (PHK). Data Kemnaker RI taccatat biring 2.8 juta korban PHK ri era Pandemi Covid-19, bahkan Menkeu Sri Mulyani akkana niak 5 juta lakbi pajama ni PHK, Kadin lebih lompo poeng iamiantu sekitar 15 juta tau nit aba PHK ri Indonesia.
Sejumlah perusahaan appare sikuntung kebijakan untuk na pertahankan bisnisna. Mulai battu tena na produksi, na tongko sementara usahana, sanggeng na pemutusan hubungan kerja iareka PHK sikuntung karyawan sabak kasusang ri pemasukan. Sabak ri kammayya anne menurun konsumsi masarakat mae ri barang-barang produksi perusahaan.


Beru-berua anne ri media sosial ri pagegere' ki battu ri video lalang kapala' ri'ba. Teai battu ri keadaan darurat. Anjo video na ising na rua tau baine a'pare sigea bambang ri lalang kapala' ri'ba. Anjo niak ammak na baine muda sigea ki ka anjo baine mudaya na serobot ki antrian assulu battu ri kapala' ri'ba, ri pawwangi ri ammak ka tea ko kamma anjo tapi kata tena baji' ji na pasulu ri bawa na. Anjomi na larro anjo ammak-ammak ka ri ia, ka ri pawwang baji'-baji' ji na kurang ajar na kana. Viral ki anjo video na ri ngaseng na media sosial ka, anjo tau acciniki video na na belai ammak-ammak ka, nampa anjo baine mudaya ri pakkanai tau kurang ajara'.


Ni lansir ammalo anjo akun tik tok na @meiongg (12/6) niak sekre video na upload antu na pacinikkangi niak olok olok antama mae ri lalang na sambal pecel ayam na iyaa. Sementara asik ki na kanre anjo pecel ayam ka, iyaa ni patakbangkai ri sekre ekko cicak utuh inji antu mate mo antama mae ri lalang na anjo sambal na. Ni buntuluk na anjo cicak na anne na parek ki takbangka anjo punna na akunnga siagang agang na antu memang sementara asik ki na kanre anjo jangang battea amake sambal eja antu nyamang ni cinik. “Trauma ma nganre pecel” na tulisik ri akun tik tok na @meiongg.


Indonesia antu rua rua na tolo tolo, tau katanni obligasi antu jai ja bank luarak negeri (rakyat na tena niak sanggup / erok malli kahh labbi jai ja golongan tau tena appunna). Lekba anjo inrang na murni na konsumsi (ambayarak inrang infra, inrang BPJS, siagang fasilitas PNS siagang pejabat na). Jari Indonesia anjo debitur murni, teai investor. Ni cinik ji beda na toh? Amerika Serikat antu inrang na parek ki kaleng na tambah jai doek na. Sementara Indonesia inrang na na pake gali lubang tutup lubang. Sekian na terima kasih.Tea ki ka luppai ngalle sepeda na ri panitia yaa nah.


Taung 2017 nakke sikbuntuluk siagang sala sekre agang ku antu punna ya andil lompo lalang kejadian antu na hancurukangi lalang tuo ku nakke ri tau 2014. Iyaa na battui ka wattu ku siagang agang agang ku istirahat kah lekba ujian, na sodor kan limang na kulle erok ak jabak tangan siagan nakke. Ku tarima ji salam na. Anjo wattu aa taung ka tallu na nakke berjuanh barak kulle ku pammopporang iya (tanpa na isseng). Nakke tena pa na final ku ampu ni iya ri taung 2017, mingka nakke sanging berusaha ja. Nakke sigappa iyaa sede ri taung 2019. Iyaa na battui ka nampa accarita carita maki, merokok ki siagang nakke ri muko na gedunga, siagang agang agang nga ngaseng todong.


Silalang na ri kolom komentar na youtuber antu na parek ka give away, anjo kalimat na jai todong ku gappa siagang ku cinik ri kolom komentar na youtuber maraenga, nampa anne sannak pakaballisik ballisik na ri nakke. Kamma kamma anne kulle ni cinik youtube na iyaa, jai na jumlah na subscriber na iyaa kulle belasan sanggeng na puluhan juta, mingka anjo cinik ciniki video na kulle tena na gappa 1 juta biasa na ratusan sabbu ji, paling mentok mentong 2 juta, apalagi anjo konten na upload ka anjo anjo ji lalang na nampa bosang maki cinik ki. Anjo ji nakke ku sayang kan, kah battu ji bota erok na gappa give away aa.


Iphone XR antumi sala sekre na tipe hape ni parek siagang ni desain ri perusahaan Apple Inc. Iphone XR antu generasi ka sampulo rua battu mae ri Iphone. Na kana anjo CEO Apple Tim Cook wattuna tanggalak 12 Septemper 2018 , ri Steve Jobs Theater kampus Apple Park, siagang anjo Iphone XS siagang Iphone XS Max antu labbi tinggi alling na. Ni pesani battu ri tanggalak 19 Oktober 2018 , ni rilisik resmi ri tangalak 26 Oktober 2018. Anne hape aa na punnai layarak LCD ukuranna ri 6.2 inch nampa anne paling lammorok ri seri na Iphone X Apple harga na pakarammula ri $749 di AS, $1029 ri Canada, £749 di UK, €849 ri Negara Eurozone siagang 6499 yuan ri China.


11 September 2021 ka battu mi allo a’mana’ ku. Tena sallo ri periksa ma ri dottoro’ ka. Na kana dottoro’ ka na sareanga rua pilihan erok ri induksi ato langsung ri operasi caesar. Nakke sebenar na erok ja langsung ri operasi, ka ku langngeri ki ri agangku na kana tena ji pa'risi dudu operasi caesar ka bede. Tapi na matoangku ero’ punna kulle a’mana’ normal ma ka tena na sallo ku erang garring ri battangku. Bang’ngi sanggeng na subuh tena na niak tanda-tanda na ana’ ku ero’ lassu’.  Alhamdulillah na jam 08.45 bari’ basa tanggala 12 September 2021 lassu mi ana’ bura’neku arenna Muhammad Arshaka Ibrahim.


Ri allo minggu lalua, mange ka ri mall ri rampi' na balla ku. Le'ba ku jappa-jappa siagang bura'ne na ana' ku erok ka ku kasia' nganre. Anjari antama ma ri balla kanre KFC ka ku ngai jangang krispi na. Le'ba ku mi anjo pesang kanre na, erok ka ku kasia' kencing. Antama ma ri wc na, astaga ta'bang ka cini ki lalang na, nampa ku antama ri wc na KFC na niak rantasa' kamma anne, anjo tisu-tisu ra'masa na penuh mami ri tampa' sampah ya tena pajama na buangi. Dapara wc na poe becek mami tena kapang pajama na pel ki biar mamo sikali. Tea ma ku sa'ring antama ri wc na anjo KFC a.


Antri ka ri minimarket, nampa tiba tiba niak mas mas kodi tanjak lansung na polong antrian nga alasan na “Nakke tole ji ku balli, mbak”. Nakke ku diami ji , mingka langsungi ni alleang siagang anjo mbak mbak kasir na. Langsung mi naik darah ku mendidih, ku pote potei mi anjo kasir na siagang anjo mas mas ka sumpaeng. Kurang labbi kamma anne percakapan na. “Mas nu pikir katte rinne antri wudhu ki?! (Wudhu mi sede ku bawa bawa hadeh) Nakke todong sekre ji barang ku balli mingka antri ka. Tena nu sirik sirik siagang ibu ibu anne ri boko ku hah?!” ku kana. Nampa na kana anjo kodi tanjak ka “Nakke sekre ji ku balli tole masa harusuk ka antri?!”.


Batu isseng ki ri taung 2009 laloa tena ni sengajai kah katte sipakrua singkamma ki ni ngai salah sekre na grup kpop generasi 2 antu areng na SHINee, ammalo facebook. Awal na baku isseng katte tena ja langsung ni akrab sipakrua. Anjo wattua tena na nisengaja baku agang siagang niak kalompok ta sanggeng na erok na bantuk grup kamma anjo, grup na niak 12 (sampulo rua) tau, battu ri anjo nia sekre rua daerah ri Indonesia todong. Niak battu ri Surabaya, Jakarta, Solo, Klaten, Bandung, bahkan niak battu ri Palembang. Jari katte ngaseng 12 tau anne punna grup chat ta, allo allo lalang na ni bahas grup idola ta katte siagang curhat kehidupan allo allo.


Kamma-kammayya anne jai mi kulle nigaukang punna erokki robai rupanta. Niak nikua operasi pelastik. Anne Jaya maraengi tanjakna wattunna riolo simiagang kinne. Riolo lakbaki rupanna, po’nyaki pole kakmurunna, nampa matana cakdi njari kamma tena na proporsional anjo rupayya. Battu cakdi-cakdi kijai biasa nikanai tau kodi tanjakna kamase. Njari wattunna anjamami, kullemi akboya doek kale-kalengna, nakumpulukmi anjo doeka nampa mamge ri Korea eeok operasi pelastik, napatinggi kakmurunna, napa bollaki matanna, na parek cakdi rupanna. Pokokna lekbakna anjo operasi pelastik, langsungi gammarak dudu nicinik. Anjo tau callai riolo, a’nganga mami tena naissengi apa la napau. Memang iyya naisseng ngasengji kua operasi pelastik. Mingka anu sallo mentongko na erok kamma anjo kamase.


Beru paki cinik pajama koro-koroang kammaki erok nakokokk? Kimaklumi mami kamase ka biasa tau mangngang anjo atau loe masalana. Memang iyya katte punna cinik maki tau kamma anjo kodi tommi pakkasiaka, tena bajik nyawayya ka kurrumi kannyinga, mingka niakji sikura cara sollanna tena ki terpengaruh katte manna guppaki tau gamussuk tala bajika pelayananna. Sekre iamintu ki pabajiki bateta akkutaknang atau appau mange ri anjo taua, tala na gamussuiki punna bajiki bateta akkana. Maka rua, ta’muri-muri tojek maki mange ri anjo tau, punna ia gamussu kijai, artina lakbiringmi pongorok tuka. Maka tallu, punna kodi batena appau injo taua, tea maki oantamaki lalang ri atinta, passangmi mange pantama ri toli kanang pasuluk ri toli kiri. Tea maki sanggenna antamak ri atinta ka katteji anjo pole la kodi nyawata.


Tenggelam ku antu ping tallu paling membekas ri lalang na ulung ku. Posisi na anjo wattua nakke beru beru ka moterek battu hiking siagang agang agang pecinta alam ku. Katte ni putuskangi barak kulle ki istirahat ri rampik na jeknek terjunga antu ni lalo ii punna erok ki moterek. Rinjo mi anjo, peristiwa naas na sekaligus pakakkalak siagang na parek ki trauma todong antu terjadi. Ri awalak na antu mempo mempo ja ri rate na batu lompoa, tena ku nange nange kah memang nakke tena ku bawa baju sambe. Nakke ak nganre ka donat antu ku wattu na ku cinik agang ku akjallo jallo ri jeknek. Tau na memang sikedde pendek ki, anjo lalang na jeknek na meang 2 meterek.


Bonceng tallui siagang agang na anjari tena mi na kulle na tahang beban ri motoro' na Rio anjari blong mi rem motoro' na ri panaungang gunung ri Maros. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na ri turunan jappa ya. Anjomi ri sarangkang ammake rem motoro' ri bokoang ka la'bi amangi ka niak sistem kabel na.


Ni marrangi kah nakke bawaka motorok maling maling, sipak ku kodi, takbangka, kah biasa na sein kiri malah beloki mae ri kanan, atokah ku kaluppai matikangi sein, erok ka nakke balasaki mingka lekba ma ni salip. Massuk ku nakke tegur maki mingka tea ko pasulu ki kata kata kasarak ka. Nakke ku pamoni klakson antu panno ma ri perhitungan wkwk ngapa na niak tau mikkirik nakke barbar. Mingka punna niak tau na kalarroi ka kulle kapang anne mi ku parek. Sannang ja, ku boya apa salangku apa bajik ni parek siagang ni ukkuruki tekamma kodi na anjo salah ku memang parah kah tena kah.


Nia’ se're padanggang lompo niareng Adang Daeng Makleok. Anne padangganga akrupa-rupai nadanggangang, kammayami sissik, bulaeng, siagang berasa’. Nia’mo sekre allo nammantang biseanna ri bawana Gowa. Naia sallona ammantang biseanna, posomi taua anciniki nataena numalo. Nakanamo pakmaikna, apa kutaeng sabakna manna jangang tamaniak attingkoko manna kongkong tamaniak appilollong, bellami nikanaya tau lakjappa-jappa. Anjo wattua manna ballaka takkekbuk ngaseng. Apa naklampamo patanna ballak mange ri karaeng Sombaya ampaui. Battui anrai’ ri balla’na Sombaya akkutaknanuni Sombaya angkana, Anngapa nubarani kamma kau akjappa-jappa nakbarata taua.Nakanamo anjo taua, Nabunoak na natallassiak Sombangku. Nakanamo Sombaya, Anngapa ko nakanamo anjo taua, Nia’ padanggang atturungang ri bawana Gowa, nakkutaknang angkana, anngapai taua ri Gowa na manna tau tamania’ a’jappa-jappa, manna jangang tamania’ attingkoko, bellami nikanaya kongkong appilollong.


Ri bulang Ramadhan kulle na Khatam kan qur'an ka Winda, tena na sangkai punna kulleji na gaukang anjo le'ba na na baji' ki agama na nampa malla mi ri dosa. Le'ba na na tappukang berubah, tallu bulang ri anne taunga tassimbungi wattu tinro na, jarangi tinro ka malla ki tena na bangung poe. Malla ki punna matei nanti matei lalang keadaan na jai dosa. Punna riolo  sebelum na tobat Winda punna niak masalah na kulle ji angngarru nampa sibuntulu agang-agang na na lappasa stress na. Tapi anne kamma-kamma ya punna niak masalah na Winda kulle ji pasrah nampa na sareanga kalen na ri Karaeng Allah Ta'ala nampa na baji' ki mi ngaseng tallasa' na ka malla mi a'panggaukang dosa.


Le'ba na anjo gempa ya, jai balla na siswa panra' tena mi kulle ri mantangi poe, salah se're na mi balla na Faris. Siagangi totoa na andik na umuru appa taung, Faris mangungsi ri se're desa ri Kabupaten Pasaman sanggeng na rua minggu. Ri anjo tampa' ka, mantangi ri balla kosong punya na warga ri rinjo. Faris siagang totoa na andik na ri sareangi mantang sinampe ri anjo balla ka. Na kana Faris anjo kejadian gempa ya na panra' ki balla na tena mi kulle ri mantangi. Le'ba gempa mantangi ri posko pengungsiang ri kabupaten laing. Sanggeng na rua minggu. Ri posko pengungsianga siagangi totoa na andik na ammantang na jai poe bijang lain na.


Ri wattunna cakdi Mamang nangai ngalle doek balu’-balukanna ammakna cokko-cokko nampa napakei ammalli karoppo’. Ngurana ngallei cokko-cokko nasabak punna palaki nassami tena nisareangi balanja ka niakmo jatahna sikura. Anjo pole nikanassuiji pasti punna na issengi ammakna nasabak lakbiringi lakbusuk anjo doek balu’-balukanna na alle ammalli karoppo’. Nampa anne Mamang tena tong akkana-kana padahal anne ammakna nassami narekengji doek balu’-balukanna na issengji kua na alle cokko-cokkoi Mamang mingka teai napau. Nakuai punna lompo anjo tenamo na kamma intu. Njari biasa anne ammakna Mamang nakanassui ji punna sipakrua ji tala niak tau maraeng, nampa napauangji bajik-bajik, anjo ji batena ajarak anak-anaka sollanna tena na kumbalak.


Anjomi toh kukana memangja kua punna niak apa-apayya niboya, teaki langsung larroi punna tala niguppapi. Parallu nipikkirik bajik-bajik rong kemae antu nibolik atau kemae nilaloi tampaka sumpaeng. Punna larroaji niparek, tenamo ki guppa anjo niboyayya, tena tonji poeng niguppa amalaka. Parallupi sa’barak nasabak punna dalleta kijai anjo barang niboyayya, ka nassami la kiguppa kinjai. Mingk punna tenamo dalletta konjo, manna niboya antekammai tala niguppaji. Anjomi ikau ngaseng punna niak nuboya nampa nuguppa, sukkuruko ri Karaengata’ala. Mingka punna tena nuguppai, ikhlaskanmi, yakingko kua niak dalle la’bi lompoa attayang sallang. Ka punna bajiki antu, bajik tonji apa-apayya la battu ri katte. Njari tea maki mallakki dende.


Paling takbangka punna niak agangta lampaiki wattunna niak pakgautang kiparek. Biasa sekre undanganji nisarek untuk ia ngasengmi, anjo pole ri grup WA ji. Mingka wattu niciniki battu ngaseng agangta manna anjo battu ri Jawayya, nassami takbangkaki, rannuki sanggenna terharu nasabak kullei agangta napasadiang wattu battui pakgaukangta. Anjomi agang kammayya anjo parallu nijaga bajik-bajik. Kibattui tongi punna niak pakgaukangna sollanna tena tappu silaturrahmia. Biasa anu kulle dudu jaki battu, niakji wattuta akkumpuluk surang, mingka biasa kodi dudu punna battui kuttua, ngali’-ngalimi nikasiak padahal punna sibuntulukki accarita ji bawang taua tenaja angngapa-apa niparek. Njari punna niak agang riolota kiokki akkumpuluk kiusahakangki battu nasabak nangaita mi antu nampa nakioki. Punna tala nangaiki, ngura todo’ la nakiokki.


Guru sikolah ri Padang Panjan Fitri Kumala Sari angappai rua penghargaan takrua ri Program Indonesia Teaching Felowship Ruang Guru. Wattu siagang pakkaresoanna terkuras akhirnya anjari te'nei. Anjari guru anjo wajikki ampantangi tekad siagang tanggung jawa malomopo mengembang tugas anjari pendidik. Maraeng angajara, guru tong anjari panutan punna ero nawujudkan generasi emas. Guru anjo wajikki ampantangi pesiapan intelektual, emosional, siagang spiritual. Anne Fitri kulei angappa rua penghargaan takrua. Makase're anjari Guru mabaji' siagang makarua Guru paling terinspirasi secara nasional. Tena gampang anne prosesna, jai waktu wajikki dikorbankan. Fitri anne wattuna naikuti program ITF ka, ri wattu singkamma naikuti tongi Program Profesi Guru ri Madiun. Angikuti rua program anjari sukkara' rihadapi.


Yaa nakke ternyata lalang bahaya lompo ka, bahaya anjo sannak ka lompo. Anjo nakke kullea ku parek anjo ji bawang sannang mamiki, hemat energi, ni telan anjo jeknek tamparang nga, tena na sampai terselak atau ka tas sedak siagang tattak nange nange. Akhere na nakke battu ma ri tepi na laut ka nampa langsung ma baring kah mangngang dudu ka. Setidak na tuo inji ka. Nakke kemudian ammoterek ma mae boya kayu barak kulle ka panjari alat bantu erok moterek mae ri kappalak ka sumpang. Bajik na nakke appilajarak ka barak kulle sanging waspada punna mae ri tamparang nga .


Taung 2003 mempoka ri sikola TK ya, anjo balla ku balla kontrakan ji punna erokki je’ne ri luara’ ki ka je’ne ri bungung ki anjo wattua. Anjari punna je’ne ka ri dallekanna ballaku siagang andikku. Wattuku mi anjo je’ne ri bungunga a’se’ro ki ri timba nampa ri tare’ rate naik je’ne na, anjo timba na la’bui otere’ na. ku tare’ ki sanggeng na bella bangkengku tapi na anjo bangkengku ta’pe’coro ki ka licin ki dapara’ na. tena ku sa’ringi mantumma ri lalang na bungunga. Tena mi ku sadar apa-apa anjo wattua. Untung na niak ji agangku cini’ ka mantung ri lalang na bungunga nampa na pawwangi ammakku. Anjo ammakku ta’bangka na na cini ka mantung ri bungunga. Niak mi tetangga ku bantuka naik rate battu ri bungunga. Alhamdulillah tena ji ku ngapa-ngapa, ulung ku ji benjol si’ke’de.


Apaji nasaremo laporang I Tinuluk. Kaamanna pakrasanganga akjappa siagang bajik, bajik-bajik mangka tonji jama-jamanna pakkamponga,lamung-lamunga anjari, kammaya tampa pammarentanga akjappasiagang bajik. Naiakia niak sekre passalak erok parallu kupabattuangi karaenga, iamintu karaengku bainea kucokkoi ri sekrea kamarak. Tena kupassarengi bebasak. Na anjo koncina kamaraka kuboliki i lalanna pattia. Sabakna nakupacokkoi tena maraeng passanngalinna kujagai kapanrakanna karaenga. Nasabak niak tallu pannakgalakku, kuballi tallu patti ringgik perak manakna tau toaku." Akkutaknammi karaenga, "Kereamo anjo pannakgalaknu? Appabalimi I Tinuluk angkana, uru-uruna, Sukkurangi sikekdeka nabattu majaia; makaruana, Punna niparannuangikik repok baineiareka barang- barang, tena sikali-kali nakkulle nierang mange ri kodia: makatalluna, Tea laloko passisalaiangi hakjak bajikna parannu tau


Nasya tena kulle lanynya battu ri rupanna anjo rupang sannanga, rannu, teami tattongkok bawana ka sannangi la buntingmi kamase. Tono, agangna battu ri cakdi-cakdi kijai, ternyata ia la buntingi anne Nasya. Doboliki rannua, pertama nasabak la buntingmi anne Nasya, maka ruana nasabak anjo la nabuntingia, agangna tonji, siisseng memangmi battu cakdi-cakdi kija. Wattunna buntingmi, battu ngasengi agangna siloeang, makka-makkalak ngaseng ka sallomi napasialle anne ruayya mingka nampai singai na bunting. Tena tau ngarruk konjo ri pakgaukanga, sanging tau rannu. Akjoge’ ngasengmi towwa tau battua, ka loe agangna siagang bijanna, sisambe-sambei akkelong. Nampa sanging kelong rannua nakelongngang ngaseng nasabak pakgaukang pakarannu-rannu nabattui.


Lidya nakioki andikna mange aklamoa jappa-jappa ri Singapore. Sumangak dudumi anne Lidya nasabak nampanna anne la mange ri luar negeri. Anu sallomi napasaang tiketna, sitaung laloaji, anjomi naguppa lammoroki ballinna tike’ kappalak rikbakna. Wattunna niakmi ri Singapore, tena marina appoto-poto, akkutaknang tojek siagang taua ammake bahasa inggris. Allo-allona mange akjappa-jappa, rannu dudu dende. Lekbakna anjo napauangi kakanna kua erok kijai ammoli’-moli’ doek sallang nampa aklampa ri negara maraenga isse’. Bajik mentongi iyya punna erokki aklampa-lampa passang memang maki tiket sisalloang nasabak lammoroki niguppa tike’na, ka punna silalonna erokki aklampa nassami iyya kakjalaki. Njari boya memang maki tike’ nampa akrikbakki taung sallang.


Punna niak tau tena ni isseng hadang ko ri lalang ammake piso, alle ko koin perlahan battu ri kantong siagang ni mattungang mae ri tanah yaa. Anjo pelaku na pasti na cinik mae ri tanayya rawa punna na langerek ki anjo sakrang na koinga mattung siagang na sare maki wattu beberapa detik barak kulle ki lari. Trik anne berlaku tongii punna niak tau erok ki na serang nampa katte parallu ki parek serangan todong ri awalak, anne mi areng na teknik pengalihan. Riolo wattu na ulang puasa ri taung 2018 nakke ni pepet ri 2 tau antu na bawa pisau nai motorok , ri Karawang, Jawa Barat.


Bauna anne mungkin assala’na battu ri saluran pembuangan wc, wastafel, bak mandi iareka pancuran je’ne. Pabajiki masalah na anjo dengan nisiram wcta ammake je’ne loe. Pastikan sirkulasi udarana lancar sungke pentilasi na pakkebu supaya aklanya rasanna. Sementara untuk wastafel, bak panrioang na pancuran je’ne tangkasi dengan cara nisika’ secara rutin. Punna katte tena nisikaki biasa biringna anjo wastafel iareka wc anjari lekleng jari muncul rasa parru angnganggu pangngarakkan siagang napareki kalengta anne anjari tena na nyaman untuk ammake kamara panrioang katte sendiri.
Untuk hassele maksimal, tambahkan cairan kebo untuk appaklanyam rasanna. Pakbiengj salama 30 sanggengna 60 mani’, nampa nipakbieng angngaliri siagang je’ne bambang. Kamma anjo kulle na panjari kamara panrioangta anjari tangkasa.


Atau ka katte ni siagangi India siagang T Series . Kulle kapang bagi na tau Indonesia “Ededeh tau India ngapa na bigot kamma sensi na deh. Anjo kah bercanda jaki. Haha”. Mingka bagi na tau Inda anjo singkamma ji kana ni setereootikan ngi India kah India antu sannak jai na jenisik na nampa anjo todong jai talent ri India antu kamma anjo jai ragam na mingka ni simpulkangi lalang sekre kana kana antu mi “T Series’. Kulle tong kamma anjo mae ri Hasan Minhaj antu mi keturunan India diaspora mantang ri Amerika Serikat nampa na punnai privilage labbi labbi battu lainga.


Nafkah laherek poeng tak na sare, sanggeng na anne ammak ku anjama mate mate parallu erok na pake nganre nampa anjo wattua tianang ngi kodong. Ri parallu na allo allo poeng biasa ni sare battu ri matuang na siagang rampik ballak na. Biasa todong ammak ku kanre ji siagang buncin na kanre na sare cekla. Singkamma ni sakring carita niaka ri Indosiar biasa na parek, ammakku ammikiri anjo burakne na kulle barubag punna anak na laherek mi, apalagi anak na baine. Kulle kapang, punna tena na kulle anjari burakne bajik, kulle anjari bapak bajik punna niak mo anak na laherek.


Mingka anjo kulle anjari pa ganggu punna timbuluk ki aroma anjo tena na nyamang, terutama mae ri tau lainga antu na baua. Bau kaleng na niak kah niak anjo ekskresi battu ri kelenjar keringat na niak ka ri rawa na permukaan na kulit na antu kemudian kulle na gattang bakteri anjo aktif ka nampa na pasuluk mi anjo botto ka. Lalang na keringat ka ni hasselekang battu ri kelenjar, niaka jai senyawa antu kulle anjari kanre kanreang mae ri bakteri singkamma lemak siagang protein. Kelenjar anjo aktif ka punna anjo taua na tamai masa masa puber na kah aktif na anjo hormon seksual na.


Nakke tena ku ngai punna antama ka ri balla na tau nampa rantasa mami wc na. Pernah ku kasia' antama ri wc na tau tena kapang pernah na sikat anjo wc na, penuh mami ri lumu'-lumu' dinding na anjo wc na. Punna ku gappa wc kamma anjo ku tettere ki mami kencing, tea ja sallo-sallo ri lalang na anjo wc a. Ka botto mami kasia' na, bau parru kencing mami wc kamma anjo. Tena na sirang bersih ri je'ne punna le'ba ki kencing tau na. Padahal na tena ja na susah punna ri sirangi riolo anjo bekas kencing ta nampa assulu ki battu ri wc a. Kadang nakke herang tong.


Ammak tallu ana' arenna daeng Puji niak carita na ri balla riolo na ri Kabupaten Sleman. Tena kulle na kaluppai ta'bangka na sibuntulu setang ana' ca'di na ngai pasimbung doe koin ri rawanna kasuru' na. Ri balla kontrak na taung 2014 sanggeng na 2015 wattuna tallasak inji bura'ne na. Riolo allo-allo na niak doe koin ri rawana kasuru' na. Manna le'ba mi ri tangkasaki ri boli ri tampa' na poe, mungko na niak pasti poe anjo doe ka ri rawana kasuru'na. Anjo balla kontrak na Puji niak ri daerah Patukan, Kecamatan Gamping, Kabupaten Sleman. Punna ri ciniki sekilas tena ji na pakamalla tanja balla na. Le’ba na lampa battu ri anjo balla na tena mo na cini ka anjo setan ana’ ca’dia.


Nakke sikedde ja anjo ku isseng tentang tekamma cara na bapak ka anjo na didik ki anak na, kah nyata na wattu ku inji umuruk 2 taung nakke tong ni titip kan mae ri keluarga na daeng na bapak ku. Yahh nakke tena na sipanno na mantang siagang bapak ku atokah sarik battang ku, anjo sebab nanakke tak lekba ki ka rampik na anjo tallua daeng ku singkamma keluarga ku jaa. Punna ni kutaknang tekamma ni sakring tuo siagang keluarga na tau lainga. Ni sakring tena na kulle singkamma punna siagang ki keluarga ta tojeng tojeng na, manna mamo tekamma bajik na anjo tau rawat ki.


Parallui taua pila’ nipabajiki ibadahta ri Karaengata’ala. Buru’nengku niak tau passabakang dodongna, anne taua nakuai bainennuji loe apa-apanna, kau tanreji njari punna beserekko surang bainennu, ia akdongko oto, kau akdongko becak mamiko. Langsungi larro buru’nengku, tenaja na larro ri dallekangna anjo taua, mingka ri ballak sanna’ dodongna nyawana. Larro tarrusuki nasabak kamma naung dudu harga dirina. Njari kupauangi kua punna sekre ji tau kua kamma anjo, tea maki pikkiri. Jaina tau kiurang sibuntuluk risubangngi, mingka sekreji kua kamma anjo ngurana nipikkirik tarrusuk. Linoji jeka, taua nia ngaseng bawana, njari nisawalaki la ni kontrol apa nakua, mingka katte niak tolingta njari kulleki tongkoki, teaki pilangngeri kammayya anjo.